qundao/data-zh-poetry huggingface dataset:
陈孝子
作者：丘象豫
朝代：明
体裁：古风

皋鱼拥镰泣，千载尚心哀。皇皇陈孝子，终庐土一抔。麋鹿走我侧，乌鸟鸣其隈。岁时暂返舍，群从恤然来。遗风犹在口，令人痛南陔。
龙门山色
作者：丘起凤
朝代：明
体裁：七言律诗

凿断层崖伊水流，巃嵷双阙壮金瓯。雨浮爽气清来阁，风送晴岚翠晃楼。载酒波心停去棹，扶筇洞口豁吟眸。不徒环秀开图画，扼险能纾南顾忧。
南湖
作者：丘辅仁
朝代：明
体裁：七言绝句

南湖二月水如天，罗绮东风醉少年。十里好山多看尽，琵琶催拨夕阳船。
东湖社集诗分得花字
作者：丘遂
朝代：明
体裁：五言律诗

十里湖如镜，移舟止暮沙。匕能兼劈脯，水岂独浮瓜。烛跋光微黯，河明影细斜。佳人双鬓好，隐隐点秋花。
南湖访叔度因值孟朴分人字
作者：丘遂
朝代：明
体裁：七言律诗

路旁苦李亦逢春，未与君言别后贫。处士原能维世道，故交安可失斯人。云萍不易知何处，岁月空劳问水滨。相顾二毛休叹息，啸歌无恙惜年身。
同汉冲羽侯由三竺至法相
作者：丘遂
朝代：明
体裁：七言律诗

雨后岚光湿不飞，山空春冷尚侵衣。松欹耳帽生清响，云让肩舆入翠微。后径易过花未密，前峰难近竹深围。若为方称追随意，行到西湖始似归。
同饶公访黄叶老人
作者：丘遂
朝代：明
体裁：五言律诗

卧病不离榻，闻声知我来。足方双叠起，窗始一推开。篱纵初高竹，扉安旧积苔。自嫌稀迹到，巾帻鸟难猜。
夜雨
作者：丘遂
朝代：明
体裁：七言律诗

雨凭深夜扣柴扃，佛火沉沉四壁青。入梦不嫌依榻响，洗愁偏爱隔窗听。溪喧有獭过前渚，水涨无鸥失旧汀。侵晓试临台上望，湿烟犹未散郊坰。
江上怀沈明德
作者：丘遂
朝代：明
体裁：五言律诗

风雪联床夜，云山忆别时。客情新柳解，乡梦落梅知。天阔雁声远，江寒草色迟。一言我不忘，曾有更来期。
江上杂诗
作者：丘遂
朝代：明
体裁：七言绝句

竹筏归从柳外汀，鸬鹚队队晚风腥。渔师不避豆花雨，翻脱蓑衣覆酒瓶。
过张元韬
作者：丘遂
朝代：明
体裁：五言律诗

经时不出户，秋老一幽探。真率成心赏，英雄见手谈。家贫馀紫芋，树冷落黄柑。别去如相念，钟声在水南。
问司马沈公
作者：丘遂
朝代：明
体裁：七言律诗

怪来微疾抱清秋，减放南湖十日舟。起色讵须听七发，索居先巳借三休。枕边黄叶饶新咏，帐里青山诧旧游。闻道好怀仍不废，月明扶上夜深楼。
寒食偕同寅集北山寺
作者：丘道光
朝代：明

东风榆柳雁飞斜，寒食年年不在家。解道逢僧间半日，莫将僧舍比官衙。
江田晓发闻杜鹃
作者：丘道光
朝代：明

青山如黛绿萝长，风雨潇潇送短航。此去家乡应咫尺，杜鹃何事叫归忙。
重游凤栖岩
作者：丘道光
朝代：明

我来寻道士，恍惚入鸡山。径僻春云满，岩空夜月閒。香台修竹里，清磬绿萝间。为爱红尘断，跏趺日暮还。
缺题
作者：丘陵
朝代：明

芳郊晴日草萋萋，千树桃花一鸟啼。无数落红随水去，又分春色入城西。
小瀑布
作者：丘鹏如
朝代：明
体裁：五言律诗

奔涛来绝壑，一壁挂千丝。试问匡山胜，何如此地奇。洒林生雨气，萦涧想涟漪。最好天门际，依松远望之。
云峰寺
作者：东荫商
朝代：明
体裁：五言律诗

遥岫乱云黑，古林残日明。台荒多鸟迹，楼圮断钟声。山鬼披萝出，村僧夹涧耕。前峰问何许，碣石绝人行。
兰州
作者：东荫商
朝代：明
体裁：五言律诗

此地昔全胜，川原今若何。长城连紫塞，绝巘走黄河。风雨残山在，蒿莱故苑多。五泉寻旧迹，惆怅倚岩阿。
昌黎韩文公祠
作者：东荫商
朝代：明
体裁：七言律诗

双柏祠堂碣石间，高皇曾此礼名贤。文开大雅蓁芜日，道峻元和谏诤年。俎豆岁时严伏腊，枌榆南北渺风烟。只今精爽依栖地，多在苍山碧海边。
滦河汎月
作者：东荫商
朝代：明
体裁：七言律诗

双舸淩风散郁蒸，飞觞度曲兴堪乘。自怜去国同王粲，却得同舟是李膺。云影微茫遥岸月，林端明灭远村灯。沧溟只在帆樯外，莫道三山未可登。
谒夷齐庙
作者：东荫商
朝代：明
体裁：五言律诗

秣马西周客，维舟北海滨。关河犹此地，今古有斯人。松老荒祠月，山閒故国春。自怜藜藿士，终愧采薇民。
同游次中丞黄公韵
作者：严一鹏
朝代：明
体裁：七言律诗

寂寂山阴花事微，携樽选胜倚斜晖。危峰崒嵂形如坠，怪石参差势欲飞。已庆桑麻沾雨湿，还教狐鼠避霜威。登临不尽探奇兴，日暮兰桡醉月归。
吏隐斋怀孙龙涵
作者：严一鹏
朝代：明

分袂愁何恨，开函喜不禁。三年羁旅思，千里故人心。日落梁溪暮，花残鲁地阴。天台如有赋，双鲤莫浮沉。
清明日贾宏庵栖隐园社集
作者：严一鹏
朝代：明

春风吹拂柳丝斜，佳节相携感物华。共有锦囊题白雪，未须金管劝流霞。人行磴道初如蚁，日落湖帆尽载花。散步踏芳归任晚，城南犹有未栖鸦。
纪复惠山小洞
作者：严一鹏
朝代：明

古迹几湮喜复开，九龙佳气若为培。侵阶细雨苔从长，绕洞新阴竹可偎。绿径松声千树合，过桥山色一峰回。耽幽毋乃平生癖，拟办篮舆恣往来。
咏新辟邑城
作者：严万宁
朝代：明
体裁：七言律诗

无数盘蛮据虎穴，一朝时雨净神皋。帷筹已借留侯箸，版筑仍烦山甫劳。身畔长随惟一鹤，庭前旋种几株桃。如今百里同鸡犬，岭上锄云到月高。
径山静至信宿
作者：严大纪
朝代：明
体裁：七言律诗

偶出风尘坐翠微，幽奇晨夕在山扉。林间鸟带栖云去，石润龙含剩雨归。莫问茅荆非别业，即看萝薜是初衣。却嫌樵竖惊相识，未遣猿鼯共息机。
游金华山
作者：严天祥
朝代：明
体裁：七言律诗

行尽崎岖路转徵，霏霏空翠拂人衣。松华阁雨晴还滴，石乳凝云白欲飞。洞口月明龙已化，桥边仙去鹤来归。我来欲问长生术，流水空山自落晖。
蟠龙山
作者：严尧日
朝代：明
体裁：七言律诗

羊肠历尽见龙湫，涧道穷源得广畴。古寺因缘馀础在，高僧名行一灯留。溪山到此天疑尽，石磴环来景自幽。更逐白云归大仰，烟霞迷望隔丹丘。
丁使君泛舟宴饯
作者：严嵩
朝代：明

异乡逢子得同游，祖帐邀宾设饯留。锦席移遵遥出浦，绿阴牵舸漫随流。残花怅望迷幽屿，渌水逶迤接远洲。为约别时须酩酊，前程莫遣有离忧。
七月十六日再奉旨金海乘凉舟泛和京山太傅
作者：严嵩
朝代：明

传宣再许内园游，避暑龙池暂放舟。菡萏花连千屿锦，梧桐叶报六宫秋。便思解绶亲鱼鸟，却恐浮槎犯斗牛。涉比巨川期共济，恩同沧海叹难酬。
万寿日赐宴内殿赐宫制彩花并柏叶一枝金筒簪之
作者：严嵩
朝代：明

酒开天瓮绿醅浓，帽插金花柏叶重。愿祝圣龄如此柏，青青不改四时容。
上巳玉山集
作者：严嵩
朝代：明

岩嶂何盘郁，汀洲复渺绵。江深迷草树，林霁净风烟。兰叶修春禊，杨花对别筵。不醉河阳酒，愁心益惋然。怀玉今辰到，官亭憩晚晴。连山雨渺渺，独树花盈盈。对酒三春暮，离家一月程。旧窗园木暗，惆怅忽闻莺。
上巳玉山集·其一
作者：严嵩
朝代：明

岩嶂何盘郁，汀洲复渺绵。江深迷草树，林霁净风烟。兰叶修春禊，杨花对别筵。不醉河阳酒，愁心益惋然。
上巳玉山集·其二
作者：严嵩
朝代：明

怀玉今辰到，官亭憩晚晴。连山雨渺渺，独树花盈盈。对酒三春暮，离家一月程。旧窗园木暗，惆怅忽闻莺。
上陵作
作者：严嵩
朝代：明

十载朝陵路，重来识翠微。听泉经石涧，攀柏候金扉。麛鹿能迎客，山云故上衣。那能不老大，旧侣觉全稀。
下浦
作者：严嵩
朝代：明

古市江船集，平桥野店开。沙中辨远树，云里望层台。兹郡饶奇胜，吾生叹去来。明兴陟丹壑，秋日净浮埃。
下祝融宿南台寺
作者：严嵩
朝代：明

山殿隐苕荛，禅灯照寂寥。乱峰临宿霭，古木认前朝。桃水忽相失，浮丘还见招。欲跨松岩鹤，吹笛溯丹霄。
下陵作
作者：严嵩
朝代：明

归骖怅何适，迟回陵路东。还循白石径，遥下翠微宫。冉冉开松雾，飘飘堕涧风。今宵有佳兴，明月万山中。
不寐
作者：严嵩
朝代：明

羽檄连宵至，徵兵列郡闻。乾坤遂戎马，云日更炎氛。食禄宁辞难，临危好策勋。灯残僧阁夜，孤枕百忧纷。
丙申孟夏蒙恩以礼书兼学士领史职初入东阁有作
作者：严嵩
朝代：明

碧霄何意得重攀，九转丹成列上班。金简玉书暊册府，雾窗云阁住蓬山。拟修麟史才难称，自领冰衔梦亦閒。讲幄旧臣江海别，濡毫犹得奉天颜。
东园灯宴
作者：严嵩
朝代：明

芳节谁招宴，东园公子家。瓮浮千日酿，灯灿九枝花。林榭凝歌吹，楼台满月华。习池风景异，留赏未云赊。
东堂新成
作者：严嵩
朝代：明

种树乘阴辟沼渔，数椽聊此卜幽居。诸峰稍识岚霏外，三径新锄灌莽馀。穷巷颇回高士辙，藜床时读古人书。欲因萝薜辞簪弁，惭愧承恩在玉除。无端世路绕羊肠，偶以疏慵得自藏。种竹旋添驯鹤径，买山聊起读书堂。开窗古木萧萧籁，隐几寒花寂寂香。莫笑野人生计少，濯缨随处有沧浪。
东堂新成·其一
作者：严嵩
朝代：明

种树乘阴辟沼渔，数椽聊此卜幽居。诸峰稍识岚霏外，三径新锄灌莽馀。穷巷颇回高士辙，藜床时读古人书。欲因萝薜辞簪弁，惭愧承恩在玉除。
东堂新成·其二
作者：严嵩
朝代：明

无端世路绕羊肠，偶以疏慵得自藏。种竹旋添驯鹤径，买山聊起读书堂。开窗古木萧萧籁，隐几寒花寂寂香。莫笑野人生计少，濯缨随处有沧浪。
东平遇雨
作者：严嵩
朝代：明

急雨来东郡，萧萧乱入云。祷祠诸路见，亢旱一春闻。风疾吹疑断，天高洒易纷。都饶万民望，吾亦洗炎氛。
东昌驿下逢少保鹅湖相公赴召，是日大行人赍敕迎劳适至，敬抒赠贺
作者：严嵩
朝代：明

直道谁云竟忤时，如公亲结九重知。大贤出处关朝运，圣代谋谟重鼎司。龙纸才开天咫尺，使轺重遣路逶迟。试论再入中书事，文吕于今复见之。
东溪晴泛
作者：严嵩
朝代：明

钟峡出秀浦，碧潭无限清。日浮江色动，舟蹴浪花轻。盘石思垂钓，沧浪爱濯缨。沿洄意未极，川暝月华明。
东阁阅庶吉士卷简同事诸先生
作者：严嵩
朝代：明

东阁抡材奉诏同，柰庭佳气霭云虹。御题捧出纶言焕，笔阵驱时白战雄。光动夜涛珠出海，暖回春苑凤来桐。太平休遇知难报，愿得真贤答圣衷。
两广大都宪杨公母夫人寿词杨太师文敏之孙也
作者：严嵩
朝代：明

中丞绣斧移南粤，寿母霞觞宴北堂。贞史百年刊阃范，相门三世引书香。祥晖映海扶桑近，春色临阶玉树长。何止庭闱奉牲鼎，待看勋业在旂常。
严陵祠
作者：严嵩
朝代：明

严陵七里滩，叠嶂俯澄湾。云物澹堪赏，风标邈未攀。龙飞初白水，鱼钓但春山。千岁见孤庙，苍苍烟雾间。
中丞刘公卢洲宴集公子与予姻也
作者：严嵩
朝代：明

东郭筑堂好，中丞载酒来。杯长烧烛坐，门正逐江开。琼树欣相倚，霜威许见陪。还知绿野醉，真胜习池回。
中丞顾公寄示长沙道中诗辄次韵答之
作者：严嵩
朝代：明

保釐风采重台臣，功在朝廷德在民。笔底总持三尺法，湖南遥布万家春。尽捐厨传无烦费，还载图书只旧贫。儒术由来须世用，北山猿鹤可相嗔。
中秋新郑提学高子大宾集饮
作者：严嵩
朝代：明

此夕中秋月，来从郑邑看。冰轮出海净，桂子落云寒。暂对儒台酒，聊？旅夜欢。如何千里别，儿女忆长安。倚槛浮云暝，开樽片月随。阴晴那可定，会合正难期。桂苑曾题柱，梁园好赋诗。相留惜佳景，明发路逶迟。途倦风尘色，堂清灯烛光。倏逢秋月满，转觉旅行长。萤度沾高幔，蛩鸣出坏墙。坐闻铙吹发，留赏尽馀觞。
中秋新郑提学高子大宾集饮·其一
作者：严嵩
朝代：明

此夕中秋月，来从郑邑看。冰轮出海净，桂子落云寒。暂对儒台酒，聊？旅夜欢。如何千里别，儿女忆长安。
中秋新郑提学高子大宾集饮·其一
作者：严嵩
朝代：明
体裁：五言律诗

此夕中秋月，来从郑邑看。冰轮出海净，桂子落云寒。暂对儒台酒，聊�旅夜欢。如何千里别，儿女忆长安。
中秋新郑提学高子大宾集饮·其三
作者：严嵩
朝代：明

途倦风尘色，堂清灯烛光。倏逢秋月满，转觉旅行长。萤度沾高幔，蛩鸣出坏墙。坐闻铙吹发，留赏尽馀觞。
中秋新郑提学高子大宾集饮·其二
作者：严嵩
朝代：明

倚槛浮云暝，开樽片月随。阴晴那可定，会合正难期。桂苑曾题柱，梁园好赋诗。相留惜佳景，明发路逶迟。
中秋陈大参分司同杨太仆宴
作者：严嵩
朝代：明

凉夕逢秋半，仙杯坐漏长。未须延桂魄，卿月在薇堂。
乐道吟
作者：严嵩
朝代：明

朱邸神仙馆，芸窗翰墨林。简编求至理，泉石散幽襟。点瑟声靡间，颜瓢味可寻。独攀丛桂隐，时对白云吟。鍊气餐霞液，斋心玩兔阴。东平为善意，千载嗣徽音。
乙亥年雪
作者：严嵩
朝代：明

燕京雪花大如手，寒冱江南未尝有。近来江南雪亦如燕京，前年豫章东抵鄱湖冰。路珉争传耳共骇，故老创见心犹惊。今年大雪连三日，陌上深踰二三尺。葭管春回气转寒，柴门暮扫朝仍积。朝飞暮积无已时，四野浓云一色垂。共道城中愁桂玉，虚从江畔觅花枝。阴阳自古皆常度，物候今看却殊故。瞽史何由讯咎徵，病夫默坐忧时事。
九日南内召对
作者：严嵩
朝代：明

重华宫中翠辇来，翔凤楼前彩仗回。正是传宣当九日，赐醪全胜菊花杯。
九日天坛登集酬夏桂洲都谏
作者：严嵩
朝代：明

仙都楼阁堪凝望，谏署壶觞得尽欢。九日旧从尘里过，八埏今向眼中宽。风来碣石驱涛壮，日上扶桑影树团。君擅高才能作赋，吾怜短发未攲冠。明良一代赓歌盛，礼乐千年复古难。即拟泰坛陈藁秸，早闻阊阖献琅玕。八座轩裳吟对酒，佳辰此会若为欢。凤飞正借高梧近，鹏运真同碧海宽。青枫极浦遥连影，细菊重岩巧缀团。桓孟高风追落帽，夔龙胜集庆弹冠。层城烟雾将归远，郢曲阳春欲和难。莫把茱萸问谁健，共看颜色比琅玕。
九日天坛登集酬夏桂洲都谏·其一
作者：严嵩
朝代：明

仙都楼阁堪凝望，谏署壶觞得尽欢。九日旧从尘里过，八埏今向眼中宽。风来碣石驱涛壮，日上扶桑影树团。君擅高才能作赋，吾怜短发未攲冠。明良一代赓歌盛，礼乐千年复古难。即拟泰坛陈藁秸，早闻阊阖献琅玕。
九日天坛登集酬夏桂洲都谏·其二
作者：严嵩
朝代：明

八座轩裳吟对酒，佳辰此会若为欢。凤飞正借高梧近，鹏运真同碧海宽。青枫极浦遥连影，细菊重岩巧缀团。桓孟高风追落帽，夔龙胜集庆弹冠。层城烟雾将归远，郢曲阳春欲和难。莫把茱萸问谁健，共看颜色比琅玕。
九日将至衢州寄杨使君
作者：严嵩
朝代：明

节序信流迈，川途仍阻修。那知逢九日，复此对孤舟。村晚枫鸣叶，沙寒雁叫俦。烂柯应在眼，未插菊花游。青蕊那经眼，空尊解浣愁。招寻从今节，欢宴阻良俦。寂寂随寒雁，茫茫泛夕流。繁香未衰歇，归赏故林秋。
九日将至衢州寄杨使君·其一
作者：严嵩
朝代：明

节序信流迈，川途仍阻修。那知逢九日，复此对孤舟。村晚枫鸣叶，沙寒雁叫俦。烂柯应在眼，未插菊花游。
九日将至衢州寄杨使君·其二
作者：严嵩
朝代：明

青蕊那经眼，空尊解浣愁。招寻从今节，欢宴阻良俦。寂寂随寒雁，茫茫泛夕流。繁香未衰歇，归赏故林秋。
九日少傅相公集饮次席间韵
作者：严嵩
朝代：明

上相肯迂蓬巷辙，佳辰聊荐菊花杯。中台瑞气茏葱合，南谷霜英烂熳开。谩引綵毫珠玉在，缓歌金缕管弦催。共言休沐皆君赐，秉烛留欢未拟回。
九日独咏
作者：严嵩
朝代：明

斋馆坐岑寂，雨声荆楚秋。风高木叶下，天远汉江流。佳节思萸菊，新寒理褐裘。从来惯为客，展卷自销忧。地近宜城酒，秋高宋玉台。临觞那取醉，作赋转兴哀。淅淅浦枫落，冥冥湖雁来。阳春堪极目，云雾晓须开。
九日独咏·其一
作者：严嵩
朝代：明

斋馆坐岑寂，雨声荆楚秋。风高木叶下，天远汉江流。佳节思萸菊，新寒理褐裘。从来惯为客，展卷自销忧。
九日独咏·其二
作者：严嵩
朝代：明

地近宜城酒，秋高宋玉台。临觞那取醉，作赋转兴哀。淅淅浦枫落，冥冥湖雁来。阳春堪极目，云雾晓须开。
九日登戒坛寺阁
作者：严嵩
朝代：明

梵阁千峰里，征骖九日来。松萝禅径入，龙象法筵开。黄菊宁簪帽，青莲独上台。如堪授直戒，吾此息氛埃。尘迹何因到，名山不易逢。谷深微辨径，寺近始闻钟。古树寒飙急，幽轩夕翠浓。菊觞违雅集，相忆在高峰。
九日登戒坛寺阁·其一
作者：严嵩
朝代：明

梵阁千峰里，征骖九日来。松萝禅径入，龙象法筵开。黄菊宁簪帽，青莲独上台。如堪授直戒，吾此息氛埃。
九日登戒坛寺阁·其二
作者：严嵩
朝代：明

尘迹何因到，名山不易逢。谷深微辨径，寺近始闻钟。古树寒飙急，幽轩夕翠浓。菊觞违雅集，相忆在高峰。
九日金陵城西泛舟同顾中丞
作者：严嵩
朝代：明

蘋洲荻浦水云长，素舸筠帘冰雪光。霞气入江明岛屿，浪花沾席净琴觞。伴人泛泛鸥何逸，媚石辉辉菊自芳。非是龙山吹帽客，还将幽意寄沧浪。龙河西渚石城隈，九日风烟霁色开。帝苑楼台云里见，澄潭凫雁镜中回。青溪渡转桥横木，朱雀航空月映苔。千古风流今独胜，中丞与客泛舟来。
九日金陵城西泛舟同顾中丞·其一
作者：严嵩
朝代：明

蘋洲荻浦水云长，素舸筠帘冰雪光。霞气入江明岛屿，浪花沾席净琴觞。伴人泛泛鸥何逸，媚石辉辉菊自芳。非是龙山吹帽客，还将幽意寄沧浪。
九日金陵城西泛舟同顾中丞·其二
作者：严嵩
朝代：明

龙河西渚石城隈，九日风烟霁色开。帝苑楼台云里见，澄潭凫雁镜中回。青溪渡转桥横木，朱雀航空月映苔。千古风流今独胜，中丞与客泛舟来。
九月十日同宫保浚川会少傅桂洲宅席上有作次韵
作者：严嵩
朝代：明

高城过雨浮埃净，东阁留宾绮席开。紫艳未呈芳节菊，黄封先出内家醅。幽怀晚径频移榻，醉眼秋山独倚台。退食相过应不厌，共看名籍在蓬莱。还怜颜鬓三秋改，怅望风烟万里开。病客未能忘野兴，玉人犹喜对仙醅。霜晴白雁来沙碛，日晚祥乌下石台。朱绂缪惭随奉引，可应重问北山莱。
九月十日同宫保浚川会少傅桂洲宅席上有作次韵·其一
作者：严嵩
朝代：明

高城过雨浮埃净，东阁留宾绮席开。紫艳未呈芳节菊，黄封先出内家醅。幽怀晚径频移榻，醉眼秋山独倚台。退食相过应不厌，共看名籍在蓬莱。
九月十日同宫保浚川会少傅桂洲宅席上有作次韵·其二
作者：严嵩
朝代：明

还怜颜鬓三秋改，怅望风烟万里开。病客未能忘野兴，玉人犹喜对仙醅。霜晴白雁来沙碛，日晚祥乌下石台。朱绂缪惭随奉引，可应重问北山莱。
书事十三绝
作者：严嵩
朝代：明

炉香拂座月窥檐，带玉袍绯列贵阉。为报四臣宣巳至，近前轻揭翠旃帘。南郊册礼是新仪，圣主从容得面咨。一一榻前亲指授，却教传与太常知。玄极红云捧帝居，天牌新制焕金书。肇成大享称严配，典礼分明复古初。丹陛前头催设位，祠官祝币列参差。我皇肇举无前礼，亲率诸臣演大仪。堂开精一连皇极，宝阁金题入紫烟。自是钧天难可到，几回身侍玉皇边。百子螽斯望接连，皇家胤嗣本绵延。行从毓德宫前过，知是轩龙启瑞年。右掖笼灯半掩门，对回玄极巳宵分。迟回暗记丝纶语，此语人间未遣闻。每夜烧灯频草奏，夜分直到御前开。中官门隙争传递，知是南宫礼疏来。法驾前陈炬火开，千官骑从出蓬莱。敕使殿头先授简，拜册南郊当夜回。星汉昭回夜景澄，灵风不动燎烟凝。遥望衮衣亲奠献，泰坛高处几回登。黄毡设幄傍丘坛，绛蜡金炉夜不寒。衮黼才临催入对，乐章亲制赐传观。春卿传诏捧云盘，日照金龙系綵竿。十道使华衔命出，万方雷雨布恩宽。黄绫写颂奏金銮，缛典新成际会难。御笔巳批留史馆，又教抄在禁中看。
书事十三绝·其一
作者：严嵩
朝代：明

炉香拂座月窥檐，带玉袍绯列贵阉。为报四臣宣巳至，近前轻揭翠旃帘。
书事十三绝·其七
作者：严嵩
朝代：明

右掖笼灯半掩门，对回玄极巳宵分。迟回暗记丝纶语，此语人间未遣闻。
书事十三绝·其三
作者：严嵩
朝代：明

玄极红云捧帝居，天牌新制焕金书。肇成大享称严配，典礼分明复古初。
书事十三绝·其九
作者：严嵩
朝代：明

法驾前陈炬火开，千官骑从出蓬莱。敕使殿头先授简，拜册南郊当夜回。
书事十三绝·其二
作者：严嵩
朝代：明

南郊册礼是新仪，圣主从容得面咨。一一榻前亲指授，却教传与太常知。
书事十三绝·其五
作者：严嵩
朝代：明

堂开精一连皇极，宝阁金题入紫烟。自是钧天难可到，几回身侍玉皇边。
书事十三绝·其八
作者：严嵩
朝代：明

每夜烧灯频草奏，夜分直到御前开。中官门隙争传递，知是南宫礼疏来。
书事十三绝·其六
作者：严嵩
朝代：明

百子螽斯望接连，皇家胤嗣本绵延。行从毓德宫前过，知是轩龙启瑞年。
书事十三绝·其十
作者：严嵩
朝代：明

星汉昭回夜景澄，灵风不动燎烟凝。遥望衮衣亲奠献，泰坛高处几回登。
书事十三绝·其十一
作者：严嵩
朝代：明

黄毡设幄傍丘坛，绛蜡金炉夜不寒。衮黼才临催入对，乐章亲制赐传观。
书事十三绝·其十三
作者：严嵩
朝代：明

黄绫写颂奏金銮，缛典新成际会难。御笔巳批留史馆，又教抄在禁中看。
书事十三绝·其十二
作者：严嵩
朝代：明

春卿传诏捧云盘，日照金龙系綵竿。十道使华衔命出，万方雷雨布恩宽。
书事十三绝·其四
作者：严嵩
朝代：明

丹陛前头催设位，祠官祝币列参差。我皇肇举无前礼，亲率诸臣演大仪。
书奏吟
作者：严嵩
朝代：明

书奏南宫夜，孤忠秪自怜。此心惟报主，何语可回天。驽力衰年后，鸿仪邃古前。谁知避人吏，抚枕一潸然。
予少孤多病恒有忧生之嗟今年四十矣日月于迈禄不逮养学未有闻使经衡山适遘初度矢痛申情爰成兹咏焉
作者：严嵩
朝代：明

婉娈为童子，父母不暂离。出门十顾望，恒恐儿寒饥。受气素薄弱，既长犹尪羸。多疢贻亲忧，焉保黄发期。庸知四十载，老大生须髭。中朝玷荣禄，出使万里归。公厨饭白粲，文锦褰华衣。衣食岂不美，亲养弗可追。初度临兹辰，怆恻有馀悲。海波逝莫回，悲伤竟何为。饬驾辞桂岭，弭棹越江湘。我行几何时，巳涉万里疆。万里岂漫游，王命肃所将。咨询遍原隰，登眺穷崖冈。闻昔太史公，足迹好瑰奇。东游探禹穴，南浮踰九疑。山川激壮气，一以昌文章。赧予诚薄陋，怀古意慨慷。男子始生朝，弧矢悬门堂。眷言四方志，岂必怀故乡。眷彼孤黄鹄，矫翮云天翔。啾啾茅檐下，燕雀空榆枋。弱龄不量力，高视慕前俦。学道思理人，洗心念寡尤。奄忽踰四龄，此志但悠悠。聪明异前时，行业不加修。抱册时呻吟，宁免遗忘忧。雕虫技何补，食粟颜堪羞。中夜起长叹，反躬时内省。宣父戒无闻，漆雕惭未信。勋业弗及时，白发忽生鬓。嗟彼万里道，中途可旋轸。愿言加餐饭，努力桑榆晚。
予少孤多病恒有忧生之嗟今年四十矣日月于迈禄不逮养学未有闻使经衡山适遘初度矢痛申情爰成兹咏焉·其一
作者：严嵩
朝代：明

婉娈为童子，父母不暂离。出门十顾望，恒恐儿寒饥。受气素薄弱，既长犹尪羸。多疢贻亲忧，焉保黄发期。庸知四十载，老大生须髭。中朝玷荣禄，出使万里归。公厨饭白粲，文锦褰华衣。衣食岂不美，亲养弗可追。初度临兹辰，怆恻有馀悲。海波逝莫回，悲伤竟何为。
予少孤多病恒有忧生之嗟今年四十矣日月于迈禄不逮养学未有闻使经衡山适遘初度矢痛申情爰成兹咏焉·其三
作者：严嵩
朝代：明

弱龄不量力，高视慕前俦。学道思理人，洗心念寡尤。奄忽踰四龄，此志但悠悠。聪明异前时，行业不加修。抱册时呻吟，宁免遗忘忧。雕虫技何补，食粟颜堪羞。中夜起长叹，反躬时内省。宣父戒无闻，漆雕惭未信。勋业弗及时，白发忽生鬓。嗟彼万里道，中途可旋轸。愿言加餐饭，努力桑榆晚。
予少孤多病恒有忧生之嗟今年四十矣日月于迈禄不逮养学未有闻使经衡山适遘初度矢痛申情爰成兹咏焉·其二
作者：严嵩
朝代：明

饬驾辞桂岭，弭棹越江湘。我行几何时，巳涉万里疆。万里岂漫游，王命肃所将。咨询遍原隰，登眺穷崖冈。闻昔太史公，足迹好瑰奇。东游探禹穴，南浮踰九疑。山川激壮气，一以昌文章。赧予诚薄陋，怀古意慨慷。男子始生朝，弧矢悬门堂。眷言四方志，岂必怀故乡。眷彼孤黄鹄，矫翮云天翔。啾啾茅檐下，燕雀空榆枋。
予昔卧痾钤山有终焉之志矣既而复玷朝籍不自意叨窃至今偶诵姑苏蔡九逵往年为予作钤山堂诗有他年玉带归山灵喜无愧之句感念其情因纪一绝并寄谢蔡君
作者：严嵩
朝代：明

病骨那堪玉带围，在山心事出山违。中郎有句能成谶，泉石他年待我归。
予昔在翰林礼部杨月湖汪閒斋二先生斋居邀予诗会今二公已下世矣感旧述情而题此句
作者：严嵩
朝代：明

剑水烟云宝气消，龟峰猿鹤巳难招。读罢旧题空泪落，省闱风竹晚萧萧。
云霁堂逢钦之
作者：严嵩
朝代：明

远信初闻近复疑，西堂清怨独吟时。须臾松径传银烛，颠倒风亭洗玉卮。
人日同乡宴集
作者：严嵩
朝代：明

此日旧传人共得，小堂初喜客相过。椒觞柏叶修春酌，锦瑟银筝起夜歌。万井烟花芳节好，百年桑梓故情多。正逢休沐堪乘兴，暂驻灯前白玉珂。
人日宋中丞宴集
作者：严嵩
朝代：明

此日逢人好，邀宾荷主贤。台霜凝画戟，庭柏近芳筵。雪拥千门曙，春增万象妍。曾同杏园宴，相对惜华年。
以玉带付东林寺僧并纪以诗予昔读书此寺
作者：严嵩
朝代：明

古寺东林记昔游，芙蓉为径竹当楼。同时学侣谁还在，屈指如今五十秋。担书徒步问程迷，夜叩林僧借榻栖。焚膏尚自惊残梦，刻竹何因觅旧题。千年香火梵王宫，人去人来自不穷。鸿雪行踪那可问，特留玉带镇山中。
以玉带付东林寺僧并纪以诗予昔读书此寺·其一
作者：严嵩
朝代：明

古寺东林记昔游，芙蓉为径竹当楼。同时学侣谁还在，屈指如今五十秋。
以玉带付东林寺僧并纪以诗予昔读书此寺·其三
作者：严嵩
朝代：明

千年香火梵王宫，人去人来自不穷。鸿雪行踪那可问，特留玉带镇山中。
以玉带付东林寺僧并纪以诗予昔读书此寺·其二
作者：严嵩
朝代：明

担书徒步问程迷，夜叩林僧借榻栖。焚膏尚自惊残梦，刻竹何因觅旧题。
仰天冈
作者：严嵩
朝代：明

石磴盘秋萝，危亭出峰树。行人上山道，望望云飞处。洞口晚钟声，林僧独归去。
仰山寻郑谷书堂
作者：严嵩
朝代：明

遗墟那复辩，岩石但苍莽。遐想嘉遁年，云霞结真想。馀辉贲草木，秀句在穹壤。泠泠韶濩音，千秋宁绝响。
仰山置酒
作者：严嵩
朝代：明

春游入古寺，息驾在山阿。不饮杯中物，其如山色何。泉声间钟磬，草色上烟萝。向夕岚霏起，诸峰猿啸多。
仰山酬赠韩刘二子
作者：严嵩
朝代：明

迢递穷山里，君能枉见寻。松门驻双骑，萝径鸣孤琴。衣上云岚色，林中经梵音。应悲市朝客，谁到白云深。
仲春五日宴饯大司徒李公于礼部后堂次留别韵
作者：严嵩
朝代：明

暖烟晴树动春妍，胜日南宫共此筵。宗伯正同周典礼，司农新领汉缗钱。金瓯姓字需贤佐，玉府班仪列上仙。三纪词林今八座，与公重数孝皇年。
伐园中木
作者：严嵩
朝代：明

松柏储栋梁，枣栗充豆笾。樗榆竟何益，历历蕃中园。叶大苦蒙翳，材枉空挛蜷。能令地脉耗，亦使阳和偏。呼童砺斤斧，爨燎供炊烟。去莠植嘉谷，斩茅秀兰荃。栽培与倾覆，在理固宜然。不材世所弃，剪伐何足怜。
会林介立先生宅限韵
作者：严嵩
朝代：明

眼中世事何多虞，置酒高堂聊宴娱。衣冠朋辈几寥落，风雨林花半有无。生人情致向所似，炯炯清冰涵玉壶。愧予寮寀平生分，迟尔云霄万里途。
传制遇雨纪事
作者：严嵩
朝代：明

三殿初开夜漏迟，从臣犹肃汉宫仪。喧呼马仆灯沉陌，零乱鹓班雨满墀。每岁宗藩当遣使，锦旄龙节载恩辉。昨年册礼弥年举，圣驾新巡漠北归。至尊新免太皇丧，传制分封举旧章。周宗盘石千年固，汉使星轺满路光。向夕鸣鞘下建章，平明飞鞚出长杨。冠军常侍俱承宠，白马金鞍从武皇。
传制遇雨纪事·其一
作者：严嵩
朝代：明

三殿初开夜漏迟，从臣犹肃汉宫仪。喧呼马仆灯沉陌，零乱鹓班雨满墀。
传制遇雨纪事·其三
作者：严嵩
朝代：明

至尊新免太皇丧，传制分封举旧章。周宗盘石千年固，汉使星轺满路光。
传制遇雨纪事·其二
作者：严嵩
朝代：明

每岁宗藩当遣使，锦旄龙节载恩辉。昨年册礼弥年举，圣驾新巡漠北归。
传制遇雨纪事·其四
作者：严嵩
朝代：明

向夕鸣鞘下建章，平明飞鞚出长杨。冠军常侍俱承宠，白马金鞍从武皇。
伦编脩归娶例赠
作者：严嵩
朝代：明

捧诏辞东观，鸣楫下南川。皆言归驷日，不羡弃繻年。寒度梅花岭，春歌桃叶篇。知君世良史，来续子长编。
使归途中作
作者：严嵩
朝代：明

来日日炎归雪飞，星轺江汉远騑騑。空山驿傍春梅静，荒徼人逢汉使稀。南国音书凭旅雁，上林花色待朝衣。眼中菑殣堪垂涕，细写封章达禁扉。
侍上金海放灯
作者：严嵩
朝代：明

红灯焰焰水浟浟，此夕真从天汉游。鸾箫凤管鸣仙吹，锦缆龙旗引御舟。恍惊华渚流虹照，宛是缑山驾凤来。仙人指点瑶池上，万朵金莲顷刻开。
侍上金海放灯·其一
作者：严嵩
朝代：明

红灯焰焰水浟浟，此夕真从天汉游。鸾箫凤管鸣仙吹，锦缆龙旗引御舟。
侍上金海放灯·其二
作者：严嵩
朝代：明

恍惊华渚流虹照，宛是缑山驾凤来。仙人指点瑶池上，万朵金莲顷刻开。
侍御唐子荐谪判沧洲作此慰之
作者：严嵩
朝代：明

君为怀远吏，我美怀远政。剖判若神明，百姓称衡镜。井税均以完，比屋无喧竞。刻石纪去思，至今留颂咏。一为柱下史，持节按三秦。澄清歌揽辔，弹击见埋轮。世途多险难，大行在平陆。屈子畏讥谗，贾生遭放逐。朝游金门署，暮向沧洲宿。君今沧洲去，不用叹飘蓬。庄生齐宠辱，老氏一穷通。翻飞自有日，加饭保珍躬。
侍御杨明夫归宜春因忆郡中园庐赋赠此句
作者：严嵩
朝代：明

宜春台望倍春辉，羡尔春还愿不违。奉使独乘桓典马，过乡先著老莱衣。莺啼别峤藏修竹，路隐重江出翠微。问讯草堂松菊在，待予端乞圣恩归。
侯中丞宴集
作者：严嵩
朝代：明

中丞今峻望，南国尽称贤。楚水移家久，霜台共此筵。饮高觞令促，坐久烛花妍。蓬质惭难并，青松耐岁年。
促缩
作者：严嵩
朝代：明

促缩复促缩，暮投主人宿。荒垣对空池，落叶响败屋。拈杯当炊糜，爇薪代秉烛。如闻旁舍言，野寇或宵伏。世虑婴我怀，默坐候天旭。
保安驿遇张内翰南使
作者：严嵩
朝代：明

驿榻风灯倚暮寒，庭松积雪皓宜看。使华远下金銮直，家庆先承綵服欢。江雁引帆过鄂渚，苑花迎佩忆长安。扈从正待扬雄赋，感激须弹贡禹冠。
俨山学士以漆镂八仙盘见赠并侑以诗用韵奉谢
作者：严嵩
朝代：明

燕肆雕盘价比珍，多情投赠况佳人。为盛玉斝擎方重，细酌宫醪赏更新。捧爱洞仙朝献寿，醉看歌席夜生春。他年绿野堂中物，留伴诗翁后乐身。
元会二首
作者：严嵩
朝代：明

正元钟鼓动长安，率土朝天若会湍。瑞气先浮百子殿，晴光欲上五辛盘。梅风应律韶年丽，蔀屋迎阳圣泽宽。先向御帘陈贺表，缪司邦礼备春官。紫宸楼阁雾中看，宝扇龙旗拂曙寒。燕律吹葭饯冰雪，汉庭鸣玉引鹓鸾。身当奏对瞻天近，世际雍熙报主难。虹渚七回逢大庆，万方嵩祝一声欢。
元会二首·其一
作者：严嵩
朝代：明

正元钟鼓动长安，率土朝天若会湍。瑞气先浮百子殿，晴光欲上五辛盘。梅风应律韶年丽，蔀屋迎阳圣泽宽。先向御帘陈贺表，缪司邦礼备春官。
元会二首·其二
作者：严嵩
朝代：明

紫宸楼阁雾中看，宝扇龙旗拂曙寒。燕律吹葭饯冰雪，汉庭鸣玉引鹓鸾。身当奏对瞻天近，世际雍熙报主难。虹渚七回逢大庆，万方嵩祝一声欢。
元夕侍宴豳风亭观灯
作者：严嵩
朝代：明

节值燃灯夜，金宫赐御筵。千年逢此席，万寿愿齐天。瑞拥阶蓂雪，芳含花树烟。无穷太平历，长奉圣人前。霁雪动春容，卿云护九重。翠华临凤阙，火树照鳌峰。应泽皇情豫，浮祥御气浓。承恩歌既醉，稽首祝华封。金海开芳殿，初春翠辇过。九门过夕炬，双阙近天河。御酒垂玄渥，宸襟洽大和。共忻陪睿赏，何幸沐恩波。蓬瀛开玉树，楼观压金鳌。积霰临墀净，华灯影殿高。瑞烟浮綵仗，春色上仙桃。齐献南山寿，筵前拜衮袍。绛蜡千枝凤，金桥万道虹。瑞云华盖上，明月禁城中。镐宴沾同乐，尧年庆屡丰。宸游端可颂，俚曲愧难工。
元夕侍宴豳风亭观灯·其一
作者：严嵩
朝代：明

节值燃灯夜，金宫赐御筵。千年逢此席，万寿愿齐天。瑞拥阶蓂雪，芳含花树烟。无穷太平历，长奉圣人前。
元夕侍宴豳风亭观灯·其三
作者：严嵩
朝代：明

金海开芳殿，初春翠辇过。九门过夕炬，双阙近天河。御酒垂玄渥，宸襟洽大和。共忻陪睿赏，何幸沐恩波。
元夕侍宴豳风亭观灯·其二
作者：严嵩
朝代：明

霁雪动春容，卿云护九重。翠华临凤阙，火树照鳌峰。应泽皇情豫，浮祥御气浓。承恩歌既醉，稽首祝华封。
元夕侍宴豳风亭观灯·其五
作者：严嵩
朝代：明

绛蜡千枝凤，金桥万道虹。瑞云华盖上，明月禁城中。镐宴沾同乐，尧年庆屡丰。宸游端可颂，俚曲愧难工。
元夕侍宴豳风亭观灯·其四
作者：严嵩
朝代：明

蓬瀛开玉树，楼观压金鳌。积霰临墀净，华灯影殿高。瑞烟浮綵仗，春色上仙桃。齐献南山寿，筵前拜衮袍。
元夕学士未翁宅灯宴次席上诸学士韵
作者：严嵩
朝代：明

德星池馆五云连，翠管银罂照绮筵。伶部按歌传锦瑟，御厨分赐辍金钱。夜看灯月明于昼，人在蓬瀛望若仙。共喜恩波逢圣世，愿将歌颂答韶年。登堂顿觉消尘思，独树梅花清傍人。物色每惊游宦侣，风光先透帝城春。何郎诗兴留东阁，杜老醅香送隔邻。岁岁传觞还此夕，綵灯花胜斗鲜新。
元夕学士未翁宅灯宴次席上诸学士韵·其一
作者：严嵩
朝代：明

德星池馆五云连，翠管银罂照绮筵。伶部按歌传锦瑟，御厨分赐辍金钱。夜看灯月明于昼，人在蓬瀛望若仙。共喜恩波逢圣世，愿将歌颂答韶年。
元夕学士未翁宅灯宴次席上诸学士韵·其二
作者：严嵩
朝代：明

登堂顿觉消尘思，独树梅花清傍人。物色每惊游宦侣，风光先透帝城春。何郎诗兴留东阁，杜老醅香送隔邻。岁岁传觞还此夕，綵灯花胜斗鲜新。
元夜集宗伯甘泉公宅得五言体
作者：严嵩
朝代：明

瑞雪南宫夜，华灯共此筵。缝葩燃夕艳，琼絮舞春妍。应节辛盘出，留欢柏酒传。坐中皆郢曲，歌咏答韶年。帝城春信早，春园趣不稀。池烟凝竹色，庭雪助灯辉。气煖浮兰醴，花寒落毳衣。清言欢未极，玉漏转微微。
元夜集宗伯甘泉公宅得五言体·其一
作者：严嵩
朝代：明

瑞雪南宫夜，华灯共此筵。缝葩燃夕艳，琼絮舞春妍。应节辛盘出，留欢柏酒传。坐中皆郢曲，歌咏答韶年。
元夜集宗伯甘泉公宅得五言体·其二
作者：严嵩
朝代：明

帝城春信早，春园趣不稀。池烟凝竹色，庭雪助灯辉。气煖浮兰醴，花寒落毳衣。清言欢未极，玉漏转微微。
元日久庵少宗伯九峰太常集饮
作者：严嵩
朝代：明

竹烟松雪散馀寒，蓂荚桃符庆履端。天地万年吾道泰，阳和四海圣恩宽。增龄更藉椒觞劝，应俗先传綵胜看。喜并德邻能枉驾，正依云阙共弹冠。
元日作
作者：严嵩
朝代：明

客居钟阜三移岁，官阁梅花暖自芬。欲试綵毫诗每就，重斟柏叶酒初醺。春城万户催箫鼓，霁景千峰映雪云。窃禄自惭无寸补，圣朝功德冠华勋。
元日燕宫傅泾川公第用韵
作者：严嵩
朝代：明

午桥来访晋公家，重德高名岂浪誇。开径竹松便逸隐，登堂山水占清华。宜春总换桃符帖，趁俗先传彩胜花。愿借柏觞增五福，直从沧海咏无涯。碧潭青嶂绕千家，风景真堪对客誇。海内衣冠尊洛社，天南旌节驻皇华。春从阴谷潜回律，雪应丰年密宱花。他日胜游那可再，系帆重醉粤江涯。
元日燕宫傅泾川公第用韵·其一
作者：严嵩
朝代：明

午桥来访晋公家，重德高名岂浪誇。开径竹松便逸隐，登堂山水占清华。宜春总换桃符帖，趁俗先传彩胜花。愿借柏觞增五福，直从沧海咏无涯。
元日燕宫傅泾川公第用韵·其二
作者：严嵩
朝代：明

碧潭青嶂绕千家，风景真堪对客誇。海内衣冠尊洛社，天南旌节驻皇华。春从阴谷潜回律，雪应丰年密宱花。他日胜游那可再，系帆重醉粤江涯。
元日用前韵
作者：严嵩
朝代：明

椒觞柏酒对春筵，楼雪宫云倚曙天。后饮屠苏惊老大，骤看花蕊笑新妍。青山近郭浮烟迥，碧树笼街淑景圆。已见三阳开道泰，早闻连茹进才贤。
元日罗子印冈以诗见寄次韵答之
作者：严嵩
朝代：明

正元天气兆和丰，旭日卿云瑞霭同。缇室启春回物候，玉书颁泽起疲癃。侵阶细草痕微绿，裛露仙桃萼渐红。却爱巢由歌帝力，康衢新咏寄南宫。
元日蒙召五臣于文华殿赐谕赐酒馔于殿西厢沾醉而出恭述四绝
作者：严嵩
朝代：明

元日首颁元圣谕，宝函擎出殿中开。承恩特赐宜年酒，拜舞瞻天却举杯。今年春日荐春觞，共沐恩光近御床。颂拟椒花堪献岁，心同葵萼总倾阳。起草殿庐催入对，喜看春色在挥毫。寒消墨沼龙香润，日上觚棱凤阙高。圣主履端膺万福，起居先遣近臣知。正朝云物偏佳胜，试笔先裁祝圣诗。
元日蒙召五臣于文华殿赐谕赐酒馔于殿西厢沾醉而出恭述四绝·其一
作者：严嵩
朝代：明

元日首颁元圣谕，宝函擎出殿中开。承恩特赐宜年酒，拜舞瞻天却举杯。
元日蒙召五臣于文华殿赐谕赐酒馔于殿西厢沾醉而出恭述四绝·其三
作者：严嵩
朝代：明

起草殿庐催入对，喜看春色在挥毫。寒消墨沼龙香润，日上觚棱凤阙高。
元日蒙召五臣于文华殿赐谕赐酒馔于殿西厢沾醉而出恭述四绝·其二
作者：严嵩
朝代：明

今年春日荐春觞，共沐恩光近御床。颂拟椒花堪献岁，心同葵萼总倾阳。
元日蒙召五臣于文华殿赐谕赐酒馔于殿西厢沾醉而出恭述四绝·其四
作者：严嵩
朝代：明

圣主履端膺万福，起居先遣近臣知。正朝云物偏佳胜，试笔先裁祝圣诗。
元日费林二翰长集饮
作者：严嵩
朝代：明

柏叶细传元日酒，相过喜是玉堂人。他乡对客情偏洽，帝里逢春赏更新。紫禁祥烟低拂柳，凤池细水欲含蘋。年华物色看流輚，珍重尊前报主身。
元日赐柏叶诗
作者：严嵩
朝代：明
体裁：四言诗

王正启祚，青阳肇历。秘苑天开，帝宫晨入。帝有纶言，曰庆嘉日。爰奉明恩，恭承宠锡。其锡维何，惟柏一枝。凌霜挺翠，裛露含滋。采自玄圃，捧出�墀。金筒簪戴，炜烨其光。君子有酒，称彼瑶觞。坚贞比节，森郁呈芳。以勖臣德，以介元祥。君子万年，寿考不忘。
元旦全州行庆礼
作者：严嵩
朝代：明

燎火通宵设，轩车拂曙来。星随双节动，雪映百廛开。圣寿齐嵩华，春阳遍草莱。翠华天北极，应指塞垣回。
元旦孝陵陪祀
作者：严嵩
朝代：明

玉殿中峰里，烟开雪树春。盘乌栖露静，涧鹿向人驯。弓剑陵园閟，旒衣岁日陈。万年周鼎地，奔走备王臣。
元旦纪事
作者：严嵩
朝代：明

笼灯拂骑趋南苑，鱼钥金门次第开。岁岁元正蒙遣命，永明殿里上香来。柏林椒径递经过，院院焚香烛焰多。行到凤楼天未晓，千官簪笏候鸣珂。
元旦纪事·其一
作者：严嵩
朝代：明

笼灯拂骑趋南苑，鱼钥金门次第开。岁岁元正蒙遣命，永明殿里上香来。
元旦纪事·其二
作者：严嵩
朝代：明

柏林椒径递经过，院院焚香烛焰多。行到凤楼天未晓，千官簪笏候鸣珂。
元旦赐长春酒并光禄酒馔
作者：严嵩
朝代：明

宫醪玉馔连翩送，敕向天厨赐五臣。酒出长春名本异，赐当元日宠尤新。仙桃醉领东风暖，丰草恩沾湛露均。愿奉阳和同寿域，还歌天保答皇仁。
入白芒朱陂
作者：严嵩
朝代：明

岸岸溪流急，山山篁竹多。盘回遵石径，迤逦度松坡。深岭皆宜木，高田亦种禾。唤鸠梅雨暗，飞燕麦天和。池卜晴蛙语，村防夜虎过。稍看民乐土，还苦吏催科。世事关愉戚，生涯学醉歌。清溪足鲂鲤，吾欲买渔蓑。
入省十四韵
作者：严嵩
朝代：明

斗极三辰峻，天曹六职先。官为岩石地，政自祖皇年。定鼎乾坤辟，开堂水镜悬。百司存法守，一敬启心传。驽蹇惭非据，鸿私荷再迁。两都仍践历，孤迹寡阶缘。天日逢明后，璠玙浼隽贤。吹竽容窃滥，推毂广登延。每切循墙惧，方叨涖席专。敢期攀凤羽，荣得上星躔。斋阁山如画，留都境若仙。帘垂钟阜月，鸦散石城烟。簿领频多暇，寅恭敢怠虔。惟应论晚节，松柏誓同坚。
全州古松歌
作者：严嵩
朝代：明

全州古松大道边，白昼暝色行苍烟。溪回路转不知数，直至兴安阴接连。蛟龙拿空势欲舞，往往呼号作风雨。大枝屈铁少枝盘，偃蹇突怒如相忤。时复一株罗樵斧，槎牙无枝形独古。谁栽此松经几祀，国初太守名犹记。胜迹曾留学士题，繁阴长与行人憩。松风冷冷山寂寥，松月皎皎明清霄。遥想山中风月下，定有鹤仙吹玉箫。
全州岁夜
作者：严嵩
朝代：明

殊俗聊相值，空堂谁与同。灯明深雪里，岁尽漏声中。野暗孤城柝，庭高古树风。频年远为客，此夕意何穷。
全州道中
作者：严嵩
朝代：明

梅花千树雪，松叶万溪云。湘源行日日，赖尔洒尘氛。
公安何公大古令睢宁有致雨灭蝗瑞麦三异政令子方伯君廷佩请予赋诗
作者：严嵩
朝代：明

中牟循吏绩，江陵长者言。如闻何令事，不愧古人贤。为政宁求异，躬行可格天。棠留睢水上，碑照岘山前。
兴安县
作者：严嵩
朝代：明

兴安城郭枕高丘，湘漓水分南北流。万里桥头风雪暮，不知何地望神州。破屋古松喧夕籁，远峰寒雾起层阴。梅花两岸漓江水，岁晚相随到桂林。
兴安县·其一
作者：严嵩
朝代：明

兴安城郭枕高丘，湘漓水分南北流。万里桥头风雪暮，不知何地望神州。
兴安县·其二
作者：严嵩
朝代：明

破屋古松喧夕籁，远峰寒雾起层阴。梅花两岸漓江水，岁晚相随到桂林。
内直守岁作
作者：严嵩
朝代：明

除夕留西内，君恩赐馔来。既分辞腊面，亦进宜年杯。列炬宫墀映，传筹禁漏催。炉残知夜永，钟动识春回。
内直对雪有庆雪银币之赐
作者：严嵩
朝代：明

扑窗闻暮雪，直宿殿庐深。瑞集惊堆玉，恩承喜赐金。三登占大有，一德奉惟钦。调燮曾无补，惟勤夙夜心。
内直次韵
作者：严嵩
朝代：明

苑外层槐昼景移，坐来直舍巳多时。天坛高处围黄幄，惟见炉烟上玉墀。阁道传呼彩仗移，四更金海月生时。归来无逸衣裳冷，还傍星辰宿殿墀。
内直次韵·其一
作者：严嵩
朝代：明

苑外层槐昼景移，坐来直舍巳多时。天坛高处围黄幄，惟见炉烟上玉墀。
内直次韵·其二
作者：严嵩
朝代：明

阁道传呼彩仗移，四更金海月生时。归来无逸衣裳冷，还傍星辰宿殿墀。
再次
作者：严嵩
朝代：明

昔行湘江曲，万竹青琅玕。低枝荫水石，高叶拂云端。幸适心赏趣，宁辞行路难。漓波渺万里，桂岭郁千盘。风溪渡飒爽，云峤陟巑岏。会意辄縻驾，放歌或濡翰。形胜岂不美，但愧言词单。朅来故山住，两见白露漙。眷言怀魏阙，复此弹尘冠。休文自多病，刘琨故少欢。京国多贵游，闭门卧袁安。赠君湘川竹，贻我握中兰。兰流香气馥，竹凛清风寒。贞素各自保，精衷讵能殚。夫君起西蜀，谒帝陈琅玕。妙龄赐上第，声名动朝端。遂令海内士，啧啧称才难。譬彼珊瑚枝，置之赤瑛盘。清辉映皎洁，修干凌巑岏。贱子忝官署，往往接英翰。珠玉富璀璨，觉我形寒单。开缄清风穆，入手垂露漙。耿耿苍水佩，峨峨切云冠。池看凤毛贵，庭忆彩衣欢。苍生望安石，才人羡子安。郗林应擢桂，谢砌总生兰。巨川须拯溺，广厦思庇寒。致身立津要，早愿勋猷殚。
再次·其一
作者：严嵩
朝代：明

昔行湘江曲，万竹青琅玕。低枝荫水石，高叶拂云端。幸适心赏趣，宁辞行路难。漓波渺万里，桂岭郁千盘。风溪渡飒爽，云峤陟巑岏。会意辄縻驾，放歌或濡翰。形胜岂不美，但愧言词单。朅来故山住，两见白露漙。眷言怀魏阙，复此弹尘冠。休文自多病，刘琨故少欢。京国多贵游，闭门卧袁安。赠君湘川竹，贻我握中兰。兰流香气馥，竹凛清风寒。贞素各自保，精衷讵能殚。
再次·其二
作者：严嵩
朝代：明

夫君起西蜀，谒帝陈琅玕。妙龄赐上第，声名动朝端。遂令海内士，啧啧称才难。譬彼珊瑚枝，置之赤瑛盘。清辉映皎洁，修干凌巑岏。贱子忝官署，往往接英翰。珠玉富璀璨，觉我形寒单。开缄清风穆，入手垂露漙。耿耿苍水佩，峨峨切云冠。池看凤毛贵，庭忆彩衣欢。苍生望安石，才人羡子安。郗林应擢桂，谢砌总生兰。巨川须拯溺，广厦思庇寒。致身立津要，早愿勋猷殚。
再次桂翁乡会即席韵
作者：严嵩
朝代：明

德星明处画堂深，咫尺烟霄喜盍簪。扈圣竞瞻阿阁凤，得贤宁羡隗台金。西江文献元称盛，东里勋名复见今。瑶瑟夜歌催逸兴，彩毫春色动高吟。满座春杯岂厌深，百年嘉会此冠簪。却惭葭质叨依玉，永荷洪炉得铸金。廊庙声华公振古，虞周礼乐圣逢今。吹嘘幸接南宫席，潦倒空赓下里吟。帷幄谋谟帝眷深，殿头鸣玉领缨簪。著来锦绣宫裁蟒，捧出骈蕃御赐金。促召每闻忙人夜，留欢刚得暇逢今。巳陪鱼藻沾恩宴，更惜莺花洽醉吟。
再次桂翁乡会即席韵·其一
作者：严嵩
朝代：明

德星明处画堂深，咫尺烟霄喜盍簪。扈圣竞瞻阿阁凤，得贤宁羡隗台金。西江文献元称盛，东里勋名复见今。瑶瑟夜歌催逸兴，彩毫春色动高吟。
再次桂翁乡会即席韵·其三
作者：严嵩
朝代：明

帷幄谋谟帝眷深，殿头鸣玉领缨簪。著来锦绣宫裁蟒，捧出骈蕃御赐金。促召每闻忙人夜，留欢刚得暇逢今。巳陪鱼藻沾恩宴，更惜莺花洽醉吟。
再次桂翁乡会即席韵·其二
作者：严嵩
朝代：明

满座春杯岂厌深，百年嘉会此冠簪。却惭葭质叨依玉，永荷洪炉得铸金。廊庙声华公振古，虞周礼乐圣逢今。吹嘘幸接南宫席，潦倒空赓下里吟。
再游水帘洞
作者：严嵩
朝代：明

此是朱陵第二游，恍疑云水閟仙丘。磴盘鸟道萝烟暝，潭隐龙宫雨气浮。闻有高人眠醉石，拟将俗耳洗寒流。摩崖细认题名字，苔色苍苍万古秋。
再至都下子容侍读兄叙旧见贻用韵和酬
作者：严嵩
朝代：明

远别岂知仍聚首，相过不厌屡回车。江湖句忆停云里，勋业心悲览镜馀。海内故交谁在眼，病来癯貌独憎予。摧颓敢附青霄翼，忝窃还登白玉除。
再赠贞夫时甫迁官秩遽有左官之命
作者：严嵩
朝代：明

闻礼称才子，含香作正郎。所期趋鹤禁，何意别鹓行。郡古山横翠，亭秋树带霜。中朝昆季在，宵梦忆连床。
写真自题
作者：严嵩
朝代：明

湖海浮名山泽形，漫劳图史付丹青。裴卿独笑非冰鉴，方朔虚疑是岁星。事可告天惟自信，志期希古不遑宁。华簪朱绂吾何意，乞取烟霞养性灵。
冬夜宴别彭太史使楚
作者：严嵩
朝代：明

别调参差弦上声，燕台岁晚送君行。寒星曙雪催程远，玉节金书奉使荣。宫锦驻轺家暂到，楚兰弭棹赋初成。未能便逐归骖去，猿鹤松关苦系情。
冬夜宴别翰林邢伯羽熊元直给谏何思问册使诸藩给谏何时宾则出勘宣大功次
作者：严嵩
朝代：明

此夕汉京欢聚首，德星还共使星明。玉堂青琐归英望，龙节仙轺赋远行。绝塞晓烟收战马，上林春木待迁莺。驰驱总入皇华咏，愿采民风慰圣情。
冬闰和李宫谕
作者：严嵩
朝代：明

岁闰移阴律，寒深值晚冬。市飙连九陌，楼雪俯千墉。宫酝閒能醉，乡书病懒封。虚惭殿门籍，寂寞卧高舂。
凤图为宗伯序庵公题
作者：严嵩
朝代：明

凤飞千仞宿昆丘，饥食竹实渴饮沧海流。人间此物不易见，云胡得之置在中堂幽。矍然注视使我疑，文彩照座光陆离。初惊素壁开丹穴，忽辨朝霞捧赤曦。腾辉绚景瀰东海，积石方壶渺焉在。嬴女箫声隔彩云，缑仙笙韵流苍霭。忆昔重华称盛治，览德呈祥曾一至。周京载见岐山鸣，迩来千载不复闻其声，祗令粉墨丹青空尔形。方今圣人在位寰宇清，豁廓氛■登休明。锵锵韶濩谐灵奏，蔼蔼冯翼充王廷。吁嗟乎人中之凤乃所珍，我爱南宫上卿美且仁。格天事业归寅直，华国文章重缙绅。昌辰更赋卷阿什，化日高翔阿阁春。
出仰山
作者：严嵩
朝代：明

逶迤遵石磴，怅望别云松。老僧不出户，斋阁自鸣钟。钟声在山间，客子出山去。细雨湿春衣，新寒入高树。此中风景断尘凡，回看翠壑锁烟岚。刘郎不记来时路，千树桃花隔水南。
刑部杨郎中精于医术尝巳予疾于艰亟兹出守夔郡作诗赠之
作者：严嵩
朝代：明

共誇剌史专城贵，为惜佳人万里行。朝发蓟门催驿骑，暮经巴峡听猿声。名山采药烟霞迥，燕寝凝香几牍清。衰病藉君留不住，青精荬独倍关情。
刘子久有登游衡岳之兴书来讯予京行答赠
作者：严嵩
朝代：明

端居心赏若为酬，瘦马螺川感昔游。芒屐可能窥岳麓，青黎元自照林丘。鸣声每听春山鸟，清兴空回雪夜舟。若与故人论出处，閒身仍被白云留。
刘起之仪部出副闽宪有赠
作者：严嵩
朝代：明

春明斧钺下青霄，海国花深拥使貂。得路骅骝标格健，乘风鸾鹄羽翰遥。能将藻思雠三礼，却假霜威布六条。愿有至言来助我，自惭无补圣明朝。
初入铨曹
作者：严嵩
朝代：明

肃穆堂阶迥，阴森柏桧齐。吏人依鹤立，乌雀傍林栖。水镜悬清鉴，丝纶照紫泥。天曹元峻绝，何意得攀跻。炉篆销寒昼，濡毫削奏书。多惭华省贵，秪拟列仙居。心结壶冰里，恩垂雨露馀。如何报明主，荐士满公车。
初入铨曹·其一
作者：严嵩
朝代：明

肃穆堂阶迥，阴森柏桧齐。吏人依鹤立，乌雀傍林栖。水镜悬清鉴，丝纶照紫泥。天曹元峻绝，何意得攀跻。
初入铨曹·其二
作者：严嵩
朝代：明

炉篆销寒昼，濡毫削奏书。多惭华省贵，秪拟列仙居。心结壶冰里，恩垂雨露馀。如何报明主，荐士满公车。
初岁于省中作
作者：严嵩
朝代：明

献岁开元祚，丽景耀神京。彤庭祥雾合，钟山佳气盈。天曹肃弘敞，巍阁峻且清。北瞻鳷鹊观，东瞰凤凰城。修庑俨槐柏，列署映瑶瑛。虚薄蒙皇眷，缪此忝持衡。跂昔繁名哲，一一惟国桢。蟠木讵为用，华章忽滥婴。本乏资世器，幸遭休运明。萤光思向日，涔滴愧输瀛。夙夜怀山甫，懿德诚可经。
初拜留院少师相公赠诗用韵拜酬
作者：严嵩
朝代：明

金陵楼阁倚天开，玉署晴云覆禁槐。荐赋敢晞文似者，拜恩真荷帝俞哉。鸿钧播物宁论德，豹管窥斑却愧才。拭目庙堂歌喜起，五星重聚凤凰来。
初诞孙贺宾宴集用往岁生男韵
作者：严嵩
朝代：明

垂老见孙聊自慰，更劳上客为予欢。极知所得多叨幸，况复非才屡进官。乾坤锡佑嘉祥集，门户关心始愿完。宝轴牙签过万卷，赐书他日要渠看。在公夙夜真忘瘁，刚为兹辰罄一欢。天道总容仁有后，世情徒羡贵为官。堂开绿野归难遂，桑植成都志易完。独有寸丹期报主，向来心事任人看。
初诞孙贺宾宴集用往岁生男韵·其一
作者：严嵩
朝代：明

垂老见孙聊自慰，更劳上客为予欢。极知所得多叨幸，况复非才屡进官。乾坤锡佑嘉祥集，门户关心始愿完。宝轴牙签过万卷，赐书他日要渠看。
初诞孙贺宾宴集用往岁生男韵·其二
作者：严嵩
朝代：明

在公夙夜真忘瘁，刚为兹辰罄一欢。天道总容仁有后，世情徒羡贵为官。堂开绿野归难遂，桑植成都志易完。独有寸丹期报主，向来心事任人看。
初谒宫保九峰孙公投赠
作者：严嵩
朝代：明

昔窥东阁怅无因，得使南邦喜见亲。清汉波深龙久卧，碧云天杳凤难驯。功成名遂升平世，溪泛山游矍铄身。却到锦堂丛桂里，帝台风月自为邻。
别友人
作者：严嵩
朝代：明

此夜孤灯共草堂，明朝双屐度潇湘。亦知心迹无南北，未道相违是两乡。
十日李使君郡斋宴
作者：严嵩
朝代：明

未对重阳菊，还逢地主杯。风光宁自异，怀抱转须开。户引清香入，山邀好月来。严城看未锁，灯火逐江回。
十日翊国太师京山都尉集饮用前韵
作者：严嵩
朝代：明

太师国戚俱尊宠，此日能同浊酒杯。节过重阳芳菊在，堂临西郭古槐开。争誇座上金貂贵，莫问楼中玉漏催。更喜捲帘明月上，艳歌声里舞行回。
南京户部后池双莲同干大司徒王公邀赋
作者：严嵩
朝代：明

朱夏尚书省，池莲表异祥。绛葩开并蒂，青乳结连房。晻薆红云丽，披翻翠盖长。文鸳纷比翼，振鹭俨分行。引类何猜妒，淩波故颉颃。灵妃泛湘浦，赵女入昭阳。照月平分影，迎风倍有香。瑞呈鲛室外，盛过鲤湖傍。旱暵忧方剧，芬敷理讵常。气和占圣世，地重切公堂。嘉木歆连理，灵芝颂九光。予惭职歌颂，留赏滥华觞。
南台寺同常甫兄宿是夕闻钦之兄自攸县来会
作者：严嵩
朝代：明

香阁珠林倚半天，两人相对岳峰眠。羌村秉烛翻疑梦，缑岭乘鸾似下仙。云伴瘦筇过绝壁，风传清啸隔苍烟。攸江亦有山阴兴，莫更虚回半夜船。
南宫初上
作者：严嵩
朝代：明

谬忝文昌入，虚惭礼乐司。居当分陕地，荣及履星时。位重才非称，恩深报未知。愿奉惟寅训，还陈匪懈诗。爽气澄秋朔，朝光动省闱。竹风来锦席，花雾上朱衣。北斗跻衡峻，南曹领务稀。圣明谟典在，万世敢愆违。
南宫初上·其一
作者：严嵩
朝代：明

谬忝文昌入，虚惭礼乐司。居当分陕地，荣及履星时。位重才非称，恩深报未知。愿奉惟寅训，还陈匪懈诗。
南宫初上·其二
作者：严嵩
朝代：明

爽气澄秋朔，朝光动省闱。竹风来锦席，花雾上朱衣。北斗跻衡峻，南曹领务稀。圣明谟典在，万世敢愆违。
南岳道士
作者：严嵩
朝代：明

焚香松下迎官长，捧爵炉前礼岳君。青鞋不畏苍崖路，日日峰头行白云。
卢沟桥
作者：严嵩
朝代：明

逝波与行客，汨汨无时休。猊蟠明积雪，虹饮亘长流。晓月迷征骑，春沙压弊裘。经过道傍寺，暍思且淹留。
卢洲宴集值雨赠罗使君
作者：严嵩
朝代：明

名园邀客绿尊开，红旆行春五马来。江迥波声喧几席，山寒雾色隐楼台。庭中翠荫延修竹，林下幽芳折老梅。为报青阳布新令，满城甘雨使车回。
卢溪谒周元公祠
作者：严嵩
朝代：明

古镇无监税，高贤有奉祠。位卑名德重，世远士民思。风月卢溪迥，衣冠宋代遗。停骖肃瞻拜，敢惜去程迟。
又次甬川张少宰韵
作者：严嵩
朝代：明

浅薄何堪眷遇隆，绣麟分出赐袍红。周郊游处祯祥集，殷笥颁时品式崇。岂有文章禆圣治，直于奔走策微躬。推衣未报君王惠，结绶徒希国士风。
双溪
作者：严嵩
朝代：明

宛似名山入武溪，花源仙艇记还迷。春圃剪蔬逢客至，午窗丸药听莺啼。
发京六部都察院通政司大理寺诸公会饯于报国寺
作者：严嵩
朝代：明

双龙御节下重霄，九棘芳筵集上僚。冠盖宠行宾礼重，山川衔命去程遥。天香清梵留僧室，雾树啼莺别市桥。幸遇圣明崇孝理，愿从南国采风谣。
发宜春风雨枉诸公出饯别后怀寄
作者：严嵩
朝代：明

出郭众峰暝，萧萧风树鸣。岭危攀磴上，桥断涉溪行。四牡勤王事，三湘问楚程。郡斋山雾里，回望渺层城。严程不可住，风雨且须行。驿荷群公饯，山怜候吏迎。乱峰连雾色，深树隐溪声。夙有遐观志，因忘故土情。
发宜春风雨枉诸公出饯别后怀寄·其一
作者：严嵩
朝代：明

出郭众峰暝，萧萧风树鸣。岭危攀磴上，桥断涉溪行。四牡勤王事，三湘问楚程。郡斋山雾里，回望渺层城。
发宜春风雨枉诸公出饯别后怀寄·其二
作者：严嵩
朝代：明

严程不可住，风雨且须行。驿荷群公饯，山怜候吏迎。乱峰连雾色，深树隐溪声。夙有遐观志，因忘故土情。
发湘江
作者：严嵩
朝代：明

人日移舟湘水岸，东风吹浪散寒阴。城边柏叶留春酌，沙际沧浪清客吟。咽村小径通渔浦，石壁回溪映竹林。时向舟人问佳境，前程几处费登临。
叶工部本道自南都来话旧述情因有此作录似叶君并寄谢南都诸故旧
作者：严嵩
朝代：明

吏散长安日杜门，故人相见暂开尊。人情棘上青绳变，身事池边老凤蹲。阅尽世途惟自信，别来幽抱可谁论。留都知旧劳相问，渭树冮云入梦魂。
司徒许公宅修瀛洲之会限韵二首
作者：严嵩
朝代：明

瀛岛书传白鹤先，佳辰展席对江天。官梅东阁催诗兴，客舍并州感岁年。尝果味分霜后橘，烹茶香泛竹间泉。杏园绘事风流在，此会他时合共传。肴出驼峰酒送泉，新诗珠玉尽堪传。空江木落年华晚，幽树梅开淑气先。钟阜移尊聊此夕，玉堂载笔是何年。司徒门第今韦杜，时论真同尺五天。
司徒许公宅修瀛洲之会限韵二首·其一
作者：严嵩
朝代：明

瀛岛书传白鹤先，佳辰展席对江天。官梅东阁催诗兴，客舍并州感岁年。尝果味分霜后橘，烹茶香泛竹间泉。杏园绘事风流在，此会他时合共传。
司徒许公宅修瀛洲之会限韵二首·其二
作者：严嵩
朝代：明

肴出驼峰酒送泉，新诗珠玉尽堪传。空江木落年华晚，幽树梅开淑气先。钟阜移尊聊此夕，玉堂载笔是何年。司徒门第今韦杜，时论真同尺五天。
吉祥寺
作者：严嵩
朝代：明

峰巘何盘郁，林泽亦芊绵。鹫峰衔殿阁，珠？倚风□。此地逢昌运，先皇有赐田。永戴尧天日，流辉照法筵。
吉祥寺
作者：严嵩
朝代：明
体裁：五言律诗

峰巘何盘郁，林泽亦芊绵。鹫峰衔殿阁，珠�倚风□。此地逢昌运，先皇有赐田。永戴尧天日，流辉照法筵。
同年张少参兄挽词
作者：严嵩
朝代：明

远书昨岁渡江潮，蒿里惊闻引葬箫。莫话对廷弘治日，杏园前伴已萧条。白璧青铜亦自珍，暮年朱绂水云身。堂前尚有薇花月，不见当时作赋人。
同年张少参兄挽词·其一
作者：严嵩
朝代：明

远书昨岁渡江潮，蒿里惊闻引葬箫。莫话对廷弘治日，杏园前伴已萧条。
同年张少参兄挽词·其二
作者：严嵩
朝代：明

白璧青铜亦自珍，暮年朱绂水云身。堂前尚有薇花月，不见当时作赋人。
同徐郡侯登浚渠亭
作者：严嵩
朝代：明

徐侯亭子李侯渠，水石新呈宿莽馀。秋净野田闻鹳语，云深仙洞隐龙居。驱驰暂驻三湘节，登赋初陪五马车。此日佳游习池共，他年故事岘山如。
同顾学士于神乐观赏牡丹次韵
作者：严嵩
朝代：明

何处高吟对物华，石林来访地仙家。桃源景胜迷行迹，日槛风亭处处花。荏苒风尘度岁华，春晴下马醉谁家。官曹出郭应难数，惆怅尊前双树花。
同顾学士于神乐观赏牡丹次韵·其一
作者：严嵩
朝代：明

何处高吟对物华，石林来访地仙家。桃源景胜迷行迹，日槛风亭处处花。
同顾学士于神乐观赏牡丹次韵·其二
作者：严嵩
朝代：明

荏苒风尘度岁华，春晴下马醉谁家。官曹出郭应难数，惆怅尊前双树花。
吕梁题陈工部观物亭
作者：严嵩
朝代：明

风叶飘摇秋意深，古墙幽竹自成林。闭门吏散焚香坐，谁识亭中静者心。
听歌玉娥儿词阁臣应制作也
作者：严嵩
朝代：明

玉娥不是世间词，龙舰春湖捧御卮。闾巷教坊齐学得，一声声出凤凰池。
听琴
作者：严嵩
朝代：明

閒客清宵抚玉琴，露凉新月在高林。凭君洗净松风耳，无限人间郑卫音。
吴伟画
作者：严嵩
朝代：明

郭熙之死谁复同，湖湘小仙今代雄。惯将健笔写缣素，江山平远称尤工。洞庭潇湘渺何许，积水长天迷处所。沙处老树总呼风，波上轻云初散雨。短棹扁舟竞往还，垂纶者翁意愈閒。晴窗展玩心眼乱，兴在沧洲千里间。
吴司空旧家嘉鱼有东湖徙居苍梧作东湖书院命予赋
作者：严嵩
朝代：明

问讯东湖第，司空此卜居。清澜堪悟道，石室可藏书。野绿开裴阁，花香引邵车。苍梧转奇胜，风景似嘉鱼。
吴给谏出参藩政赋赠
作者：严嵩
朝代：明

紫薇旌节旬宣地，青琐衣冠侍从年。吴苑昼游人似玉，楚帆西上水如天。子牟恋阙江湖远，召伯留棠惠化传。题柱盛名今不浅，海邦新勒使夷编。
和久庵少宗伯
作者：严嵩
朝代：明

袅袅高云覆阁阴，冥冥宿雾映江深。丛篁暄带林烟碧，独雁寒随浦树沉。天上楼台堪怅望，水边亭槛足幽寻。共来佳丽金陵地，重对樽前谢眺吟。
和侯中丞元夜喜晴
作者：严嵩
朝代：明

九衢华月霁灯宵，帝里韶年景自饶。吴地歌声传子夜，汉家楼阁入烟霄。三阳淑气迎黄道，四海仁风乐圣朝。正喜中台布时令，尽看南亩事春苗。
和唐侍御晚登春台
作者：严嵩
朝代：明

春台夕上兴犹奇，落木苍苍白日迟。行傍径梅诗自好，坐看松嶂榻频移。江城揽辔霜威迥，山阁开尊月色宜。莫为浮云望天际，恐增愁思倚阑时。
和太宰紫岩送春四首
作者：严嵩
朝代：明

风晴芳絮萦书幌，日晚馀花照酒卮。传语吏人休白事，宰公方咏送春诗。江寺花枝开不稀，背岩幽渚斗芳菲。东君有意如相惜，莫遣风吹片片飞。未因春别恨匆匆，酌酒看花兴转浓。闻说郭西花更好，与公同上最高峰。便买春醪日典衣，及时行乐莫相违。白鹭洲前宁久驻，紫薇红药待公归。
和太宰紫岩送春四首·其一
作者：严嵩
朝代：明

风晴芳絮萦书幌，日晚馀花照酒卮。传语吏人休白事，宰公方咏送春诗。
和太宰紫岩送春四首·其三
作者：严嵩
朝代：明

未因春别恨匆匆，酌酒看花兴转浓。闻说郭西花更好，与公同上最高峰。
和太宰紫岩送春四首·其二
作者：严嵩
朝代：明

江寺花枝开不稀，背岩幽渚斗芳菲。东君有意如相惜，莫遣风吹片片飞。
和太宰紫岩送春四首·其四
作者：严嵩
朝代：明

便买春醪日典衣，及时行乐莫相违。白鹭洲前宁久驻，紫薇红药待公归。
和宗伯托翁雨宿浣花草堂
作者：严嵩
朝代：明

卧听西岩风雨生，草堂萧飒一灯明。并枝宿羽深愁湿，绕竹飞泉倍觉鸣。仲蔚蓬蒿迷宅径，少陵花鸟入诗情。不知此夕阳春句，谁和朱弦曲里声。
和少傅相公九日邵园集饮
作者：严嵩
朝代：明

侯家池馆闭芳园，上相能来共绿尊。看竹未须询地主，结茅真拟学山村。松根坐石云随几，谷口鸣驺鹤避轩。退食自公多暇日，为将歌颂答君恩。只疑风景是陶园，九日閒情对菊尊。绿树篱边斜有径，青烟郭外近依村。歌声缓送鸾箫曲，仙驭高临紫气轩。岂似齐山吟落照，共瞻霄汉奉明恩。城东柰有辟疆园，座上能虚北海尊。惯见渔樵谈胜事，忽惊车马驻深村。林风不厌吹乌帽，瀑水尤宜落绮轩。最喜年丰禾稼熟，野人含哺颂君恩。
和少傅相公九日邵园集饮·其一
作者：严嵩
朝代：明

侯家池馆闭芳园，上相能来共绿尊。看竹未须询地主，结茅真拟学山村。松根坐石云随几，谷口鸣驺鹤避轩。退食自公多暇日，为将歌颂答君恩。
和少傅相公九日邵园集饮·其三
作者：严嵩
朝代：明

城东柰有辟疆园，座上能虚北海尊。惯见渔樵谈胜事，忽惊车马驻深村。林风不厌吹乌帽，瀑水尤宜落绮轩。最喜年丰禾稼熟，野人含哺颂君恩。
和少傅相公九日邵园集饮·其二
作者：严嵩
朝代：明

只疑风景是陶园，九日閒情对菊尊。绿树篱边斜有径，青烟郭外近依村。歌声缓送鸾箫曲，仙驭高临紫气轩。岂似齐山吟落照，共瞻霄汉奉明恩。
和少傅相公景神殿上香
作者：严嵩
朝代：明

片月斜明古树苍，玉京楼阔迥含凉。神舆欲降浮龙气，宝殿初开引御香。直以精诚将祀命，极知趋走奉恩光。归来彩笔题新句，人世惊看五色芒。
和少傅相公西苑祀归之作
作者：严嵩
朝代：明

摄祀元台重，乘春淑气和。菀芳花露早，汀晓水烟多。稼穑勤周畯，明良恊舜歌。欲知回衮舄，天路近星河。
和浚川大司马
作者：严嵩
朝代：明

雾阁云窗拂曙开，白沙青嶂绕城回。鼋鼍浴日江光动，龙蜃嘘空海气来。万事纠纷堪息驾，百年佳胜偶登台。运筹作赋公能事，莫厌频来把酒杯。
和筠溪少司马
作者：严嵩
朝代：明

冬日邀宾东麓阁，冻云檐日共凄凉。天连一水蒹葭净，霜落千林橘柚黄。暂对碧山心自逸，独攀琼树意何长。风烟远目增幽思，身病逢欢亦尽觞。
和紫岩太宰
作者：严嵩
朝代：明

仙家楼阁隐嵯峨，丽景祥烟入槛多。剑失正怜龙久化，台空犹忆凤曾过。冶城遗事遥难问，卞庙精忠耿未磨。风物岂殊桃洞宴，阳春重和郢中歌。
和郭司业官舍閒咏
作者：严嵩
朝代：明

阶西众山处，重到有馀情。地是名贤宅，庭栽古柏成。夕岚迷叠嶂，秋雨过高城。最爱摊书坐，窗灯映竹清。前日瀛洲侣，同来白下居。真能忘尔汝，时复到阶除。鱼笋供常宴，朱铅校古书。南都官况僻，暂免听朝车。池宽新雨后，山翠夕阳时。秀句无心得，幽怀只自知。暮钟来古寺，秋槿遍疏篱。欲践移尊约，新凉月色宜。
和郭司业官舍閒咏·其一
作者：严嵩
朝代：明

阶西众山处，重到有馀情。地是名贤宅，庭栽古柏成。夕岚迷叠嶂，秋雨过高城。最爱摊书坐，窗灯映竹清。
和郭司业官舍閒咏·其三
作者：严嵩
朝代：明

池宽新雨后，山翠夕阳时。秀句无心得，幽怀只自知。暮钟来古寺，秋槿遍疏篱。欲践移尊约，新凉月色宜。
和郭司业官舍閒咏·其二
作者：严嵩
朝代：明

前日瀛洲侣，同来白下居。真能忘尔汝，时复到阶除。鱼笋供常宴，朱铅校古书。南都官况僻，暂免听朝车。
和陈司马元日早朝
作者：严嵩
朝代：明

衮袍当殿识威严，黄表开函近御筵。舜历尧蓂欣载纪，日华天表庆同瞻。赤葵心向青阳吐，丰草恩随湛露沾。闻道塞垣新撤警，圣谟贤略巳先占。
和顾东桥宪长游天界寺之作
作者：严嵩
朝代：明

素衣不受市尘侵，虚谷超遥见此心。苔径客吟猿鹤挣，石床僧定薜萝深。高贤有意依莲社，开士何年建鹫林。更借玉琴酬雅兴，欲凭瑶草寄幽寻。
和顾中丞出息东郊田舍二首
作者：严嵩
朝代：明

息驾追夙游，艺畴戒春作。缫茧巳眠蚕，探鷇忽成鹊。林英纷委地，柰此风雨恶。芊绵原隰引，联络沟塍错。叠石群岫移，诛茆数椽缚。宁希金悬肘，赖有田负郭。灿灿霞冠岑，涓涓泉赴壑。雊雉当坐隅，嗥犬出丛薄。床横元亮琴，架贮韩康药。雅志璞仍怀，浮荣屣应脱。岂异子云居，草玄甘寂寞。清旦漱玉齿，焚香讽道书。朗吟百神卫，万遍袪灾虞。至人昔有语，上智乃如愚。谷虚神以存，累遣体应舒。大隐在城市，岂必侣樵渔。林卧观众芳，水木及春馀。青阳忽巳暮，不乐复何如。览镜彫朱颜，发白不满梳。兴来理瑶瑟，且复对浮蛆。诵君东郊作，吾亦赋归欤。
和顾中丞出息东郊田舍二首·其一
作者：严嵩
朝代：明

息驾追夙游，艺畴戒春作。缫茧巳眠蚕，探鷇忽成鹊。林英纷委地，柰此风雨恶。芊绵原隰引，联络沟塍错。叠石群岫移，诛茆数椽缚。宁希金悬肘，赖有田负郭。灿灿霞冠岑，涓涓泉赴壑。雊雉当坐隅，嗥犬出丛薄。床横元亮琴，架贮韩康药。雅志璞仍怀，浮荣屣应脱。岂异子云居，草玄甘寂寞。
和顾中丞出息东郊田舍二首·其二
作者：严嵩
朝代：明

清旦漱玉齿，焚香讽道书。朗吟百神卫，万遍袪灾虞。至人昔有语，上智乃如愚。谷虚神以存，累遣体应舒。大隐在城市，岂必侣樵渔。林卧观众芳，水木及春馀。青阳忽巳暮，不乐复何如。览镜彫朱颜，发白不满梳。兴来理瑶瑟，且复对浮蛆。诵君东郊作，吾亦赋归欤。
哭东井内兄
作者：严嵩
朝代：明

才沾除目便终身，襆被囊书秪旧贫。新授景陵山县长，晚登京兆贡科人。剩闻行义称乡党，每见文章重缙绅。天道茫茫那可问，伤心归榇暮江滨。二年京国走红尘，客舍相依意自亲。往事恍疑春作梦，浮生空忆幻为身。可怜丹旐题新秩，谩说乌纱换旧巾。铜绶向来消不得，纡朱拖玉是何人。
哭东井内兄·其一
作者：严嵩
朝代：明

才沾除目便终身，襆被囊书秪旧贫。新授景陵山县长，晚登京兆贡科人。剩闻行义称乡党，每见文章重缙绅。天道茫茫那可问，伤心归榇暮江滨。
哭东井内兄·其二
作者：严嵩
朝代：明

二年京国走红尘，客舍相依意自亲。往事恍疑春作梦，浮生空忆幻为身。可怜丹旐题新秩，谩说乌纱换旧巾。铜绶向来消不得，纡朱拖玉是何人。
喜友人至
作者：严嵩
朝代：明

下马柴门日已曛，灯前悲喜话同群。空江岁晚无来客，远道情深独见君。瓦瓮细倾山郭酒，藜床閒卧石堂云。莫言古调秪自爱，且诵新篇慰我闻。
喜雨
作者：严嵩
朝代：明

南国夏无雨，钟山朝出云。精虔三日祷，甘澍万家分。野爱商羊羽，池怜蜥蜴群。康衢今日颂，一饭是吾君。卧闻清雨至，萧飒浣烦襟。开轩进荷气，闭院静驺音。凤沼流泉细，彤楼隐雾深。隐几听脩竹，何异在中林。
喜雨·其一
作者：严嵩
朝代：明

南国夏无雨，钟山朝出云。精虔三日祷，甘澍万家分。野爱商羊羽，池怜蜥蜴群。康衢今日颂，一饭是吾君。
喜雨·其二
作者：严嵩
朝代：明

卧闻清雨至，萧飒浣烦襟。开轩进荷气，闭院静驺音。凤沼流泉细，彤楼隐雾深。隐几听脩竹，何异在中林。
喜雨和汪宗伯
作者：严嵩
朝代：明

怅望星河作夜晴，晓闻零雨度高城。乍迷云岫氛氲合，乱入槐轩淅沥鸣。正有清凉破炎毒，可无新句答高情。郊原明日堪携酒，自喜吾兼吏隐名。
喜雨和秦宗伯
作者：严嵩
朝代：明

焦枯何计讹吹嘘，一雨全胜万斛珠。看舞商羊应得意，听鞭蜥蜴最怜渠。凉开竹簟眠方稳，日饭盘蔬味自腴。志喜有诗传画省，巴人惭和郢歌馀。
喜雨和胡都宪
作者：严嵩
朝代：明

沾席敲窗慰客心，院池新水坐来深。烦襟正解尘中渴，好事如听谷里音。霮䨴总随和气洽，萧森时逐远风沉。天公只借须臾力，明日郊原看绿阴。
喜雨和郭司业
作者：严嵩
朝代：明

入秋忽听翻江雨，长夏空瞻落槛云。顿失尘熇净如洗，乍迷山翠杳难分。民情正望仓箱富，神荐犹凭黍稷芬。更喜清凉慰幽独，简编遥夜坐膏焚。
喻大行宗之静藩祭葬别赠
作者：严嵩
朝代：明

宗藩勤恤典，汉使下彤墀。云捧青霄节，山开碧殿祠。桂江题句胜，藤浦系舟迟。闻有慈帏别，重歌四牡诗。
嘉兴三塔寺留别朝仪子谦二使君年丈
作者：严嵩
朝代：明

三塔移舟望若仙，穹林翠壑俯江烟。莺花对酒城春丽，钟梵登楼海日先。世路无端频送客，空门不碍拟逃禅。与君更是燕吴别，冲雨开帆各惘然。
嘉靖壬寅三月四日同勋辅五臣直宿西苑时雨适澍上召赐酒仁寿宫中谕曰寒春宵分召卿等饮一钟朕手注之酒殿中少看待雨略住出银钟带归圣恩隆渥前代所未有也恭赋近体二首志感
作者：严嵩
朝代：明

春殿宵寒捧赐醪，东皇时降雨如膏。人间乐岁占麰麦，天上恩波醉碧桃。度苑暗闻仙漏转，拂帘初识御香高。恭承示谕皇情重，此夕千年岂易遭。雨后承明催入召，亲劳御手注尧尊。需云湛露恩同渥，桂殿兰宫景自温。盛事故须传汗简，微生何以答乾坤。归来更捧银杯赐，世世珍藏示子孙。
嘉靖壬寅三月四日同勋辅五臣直宿西苑时雨适澍上召赐酒仁寿宫中谕曰寒春宵分召卿等饮一钟朕手注之酒殿中少看待雨略住出银钟带归圣恩隆渥前代所未有也恭赋近体二首志感·其一
作者：严嵩
朝代：明

春殿宵寒捧赐醪，东皇时降雨如膏。人间乐岁占麰麦，天上恩波醉碧桃。度苑暗闻仙漏转，拂帘初识御香高。恭承示谕皇情重，此夕千年岂易遭。
嘉靖壬寅三月四日同勋辅五臣直宿西苑时雨适澍上召赐酒仁寿宫中谕曰寒春宵分召卿等饮一钟朕手注之酒殿中少看待雨略住出银钟带归圣恩隆渥前代所未有也恭赋近体二首志感·其二
作者：严嵩
朝代：明

雨后承明催入召，亲劳御手注尧尊。需云湛露恩同渥，桂殿兰宫景自温。盛事故须传汗简，微生何以答乾坤。归来更捧银杯赐，世世珍藏示子孙。
四月八日钦蒙于长陵殿门左召对
作者：严嵩
朝代：明

陵殿东头御幄垂，炉烟高拂午松枝。中官呼召黄袍坐，此是新承顾问时。龙幄近瞻颜咫尺，玉音亲听语分明。不知何幸纡皇眷，无限依依犬马情。
四月八日钦蒙于长陵殿门左召对·其一
作者：严嵩
朝代：明

陵殿东头御幄垂，炉烟高拂午松枝。中官呼召黄袍坐，此是新承顾问时。
四月八日钦蒙于长陵殿门左召对·其二
作者：严嵩
朝代：明

龙幄近瞻颜咫尺，玉音亲听语分明。不知何幸纡皇眷，无限依依犬马情。
回銮诗
作者：严嵩
朝代：明

长杨骑火红，汉帝夜还宫。观兵誇出塞，献捷贺平戎。旌竿飐飞雪，铙吹喧高空。百琛陈阙下，八骏游寰中。千岁升平乐，欢宴曲难终。
圣驾幸承天发京作
作者：严嵩
朝代：明

禁城钟动启金扉，凤辇时巡出帝畿。黄纸特颁都护敕，绯罗齐赐从臣衣。祥云捧日浮丹仗，芳树和烟隐翠微。遥想江湘欢父老，汉皇今睹沛中归。
圣驾朝陵歌
作者：严嵩
朝代：明

阁道朝悬日月旗，葳蕤朱凤引文螭。桥陵霜露脩殷祀，原庙衣冠陋汉仪。沙河士马若云屯，万姓环门识至尊。青天突起迎銮殿，此地今为驻跸村。万柝沉沉片月前，龙旂不动宿寒烟。起傍营门瞻北斗，休气荣光烛远天。山束红门势若蹲，登登石路入云根。穹碑层构中天起，圣德神功万古存。神宫钟动启金扉，祝帛祠官候衮衣。风静燎凝烟霭霭，林深松袅雾霏霏。阳翠高高万寿宫，蜿蜒岗阜拥虬龙。瑞日乍停双凤辇，綵云长护万年松。遥望慈舆宝扇张，帷宫初进紫霞觞。圣人爱日心无倦，转觉铜龙昼漏长。太师少傅承恩重，造膝三臣对夜分。银珰遣赐人皆羡，前席论言世莫闻。
圣驾朝陵歌·其一
作者：严嵩
朝代：明

阁道朝悬日月旗，葳蕤朱凤引文螭。桥陵霜露脩殷祀，原庙衣冠陋汉仪。
圣驾朝陵歌·其七
作者：严嵩
朝代：明

遥望慈舆宝扇张，帷宫初进紫霞觞。圣人爱日心无倦，转觉铜龙昼漏长。
圣驾朝陵歌·其三
作者：严嵩
朝代：明

万柝沉沉片月前，龙旂不动宿寒烟。起傍营门瞻北斗，休气荣光烛远天。
圣驾朝陵歌·其二
作者：严嵩
朝代：明

沙河士马若云屯，万姓环门识至尊。青天突起迎銮殿，此地今为驻跸村。
圣驾朝陵歌·其五
作者：严嵩
朝代：明

神宫钟动启金扉，祝帛祠官候衮衣。风静燎凝烟霭霭，林深松袅雾霏霏。
圣驾朝陵歌·其八
作者：严嵩
朝代：明

太师少傅承恩重，造膝三臣对夜分。银珰遣赐人皆羡，前席论言世莫闻。
圣驾朝陵歌·其六
作者：严嵩
朝代：明

阳翠高高万寿宫，蜿蜒岗阜拥虬龙。瑞日乍停双凤辇，綵云长护万年松。
圣驾朝陵歌·其四
作者：严嵩
朝代：明

山束红门势若蹲，登登石路入云根。穹碑层构中天起，圣德神功万古存。
塔山望
作者：严嵩
朝代：明

初闻流泉响，渐入深林间。灵峰窥宝塔，竹径款禅关。晻暧花覆谷，空濛雨映山。回看万壑里，云雾渺人寰。
墓到防里
作者：严嵩
朝代：明

林飙生暮寒，溪石渡清湍。烟火高门近，风霜古木残。升堂列酒馔，叙旧集悲欢。爱此银灯烂，离颜惜共看。
夏夜府公辱过
作者：严嵩
朝代：明

山月照庭际，如传松桂神。到门银烛远，当席锦袍新。自惜迂疏旧，多惭宠顾频。荒居寡承奉，小酌愧情真。
夏学士荣赐犀带并手敕褒谕贺以是诗
作者：严嵩
朝代：明

赐犀新宠冠朝行，飞白宸奎照玉堂。霄汉渥恩承湛露，琐闱清论满朝阳。君臣合契同鱼水，廊庙抡材有栋梁。留与词林传盛事，要知明主重惟良。
夏日李公薇园燕集次徐少宰
作者：严嵩
朝代：明

堂轩地迥开新筑，松桧年多长旧围。涉径忽惊炎暑失，寻诗故与俗情违。池边折芰留连坐，竹外移灯酩酊归。遥想紫薇花上月，清宵独对谢玄晖。
夏日江亭赠客
作者：严嵩
朝代：明

江喧过雨时，绿树摇南飔。归客乘流下，扁舟向我辞。台临春望迥，山绕旅行迟。无限蘼芜草，因君寄所思。
夏日閒居
作者：严嵩
朝代：明

卜筑远阛市，虚堂近高林。池塘新雨过，夏木绿以阴。初日照前牖，咿嘤语鸣禽。听之颇怡悦，足慰静者心。
夕会顾宫谕兄姑苏驿下
作者：严嵩
朝代：明

共怜挥手别鳌峰，烟水吴洲此夕逢。世事秪应论塞马，春雷正合起潭龙。坐阑红烛谈犹健，折赠琼枝意自重。借问昔时鸳鹭侣，几人同听凤楼钟。
夕次宣风馆见壁间题韵辄次一首
作者：严嵩
朝代：明

下马疏林新月痕，隔篱呼酒问清浑。江流萍实此乡路，祠隐濂溪河处村。尘里征骖自来去，壁间题墨半明昏。舟軓欲挂湘江水，兰杜难招楚客魂。
夕次潞河怀寄馆阁寮友
作者：严嵩
朝代：明

朝游燕台上，夕宿潞河滨。空洲牵积水，广陌足流尘。情忆离尊满，年伤别袂频。玉署星辰切，金陵月露新。虚薄忝朝籍，文馆厕英寮。萝施攀松柏，葭倚接琼瑶。鸟有同栖树，鱼怜独上潮。江海参辰隔，流盻极春霄。
夕次潞河怀寄馆阁寮友·其一
作者：严嵩
朝代：明

朝游燕台上，夕宿潞河滨。空洲牵积水，广陌足流尘。情忆离尊满，年伤别袂频。玉署星辰切，金陵月露新。
夕次潞河怀寄馆阁寮友·其二
作者：严嵩
朝代：明

虚薄忝朝籍，文馆厕英寮。萝施攀松柏，葭倚接琼瑶。鸟有同栖树，鱼怜独上潮。江海参辰隔，流盻极春霄。
夕次藤桥还寄城中同好
作者：严嵩
朝代：明

惜别忘前路，暝色过藤桥。问向谁家宿，村灯隔水遥。弊裘风正急，客思酒初消。谩听空堂雨，对床非昨宵。
夕次通州怀京邑僚友
作者：严嵩
朝代：明

萧条古台上，云日蔽秋阴。已判同人袂，偏伤独客心。坏窗微月度，高树早寒侵。沉念待明发，东山萝薜深。
夕次醴陵
作者：严嵩
朝代：明

晨装去萍邑，夕驾憩长沙。湖江通两镇，井里带千家。枫岸霜鸣叶，卢洲月映花。即看临桂水，还喜泛星槎。
夕济黄河
作者：严嵩
朝代：明

荻丛沙路莽难分，拍岸惊涛骇客闻。千帆浪里惟看影，一雁天边自叫群。漫滩积水浑无地，极浦青山半入云。借问荥城在何处，不堪荒戍闭斜曛。
夜叩金海祠同五臣舟还
作者：严嵩
朝代：明

宫前玉漏千门锁，树里红灯几处张。祗役不辞舟路远，广寒山下月苍苍。荻风萧瑟树烟多，绿水澄潭足芰荷。谁信夜深来太液，共摇仙艇坐星河。
夜叩金海祠同五臣舟还·其一
作者：严嵩
朝代：明

宫前玉漏千门锁，树里红灯几处张。祗役不辞舟路远，广寒山下月苍苍。
夜叩金海祠同五臣舟还·其二
作者：严嵩
朝代：明

荻风萧瑟树烟多，绿水澄潭足芰荷。谁信夜深来太液，共摇仙艇坐星河。
夜宴歌
作者：严嵩
朝代：明

璚酒清。蕙肴盈。锦镫瑶席张四楹。华歌妙舞百伎呈。夜行游兮悦明星。奉君玉觞前致诚。上天垂休惠我明。黄河之水今再澄。天鸡鸣。海乌升。愿君举觞且留情。乐哉时乎方太平。
夜宿报恩寺
作者：严嵩
朝代：明

落日解装投上方，还寻老衲借绳床。春寒自酌山城酒，夜静犹闻竹院香。危坐万缘心境净，不眠孤枕漏声长。因搜短句了清景，人事诘朝酬应忙。
夜登明远楼同王阳明中丞唐朱二察院
作者：严嵩
朝代：明

遥夜肃已静，朗月照重湖。风窗倚天汉，星峤临蓬壶。的的徐亭树，寥寥霜署乌。微言欢欲奉，清赏未云徂。
夜至太平观
作者：严嵩
朝代：明

暝色山径入，钟声林杪来。道人惊客至，烛下松门开。瑶席凝芳篆，琳馆绝浮埃。尘襟藉消豁，天明车骑催。群仙朝上帝，高居俨太清。玉池泉不涸，玄圃树长荣。剑作苍龙跃，笙同彩凤鸣。倘因值灵药，此地问长生。
夜至太平观·其一
作者：严嵩
朝代：明

暝色山径入，钟声林杪来。道人惊客至，烛下松门开。瑶席凝芳篆，琳馆绝浮埃。尘襟藉消豁，天明车骑催。
夜至太平观·其二
作者：严嵩
朝代：明

群仙朝上帝，高居俨太清。玉池泉不涸，玄圃树长荣。剑作苍龙跃，笙同彩凤鸣。倘因值灵药，此地问长生。
夜至淮阴中丞刘公临访遂宴台院
作者：严嵩
朝代：明

凫渚风灯乱，传呼绣斧来。那知维月舫，更得近霜台。披豁闻高论，将明仰上才。华觞春漏永，怀抱故须开。
夜行吴江
作者：严嵩
朝代：明

官船新稳官河平，笼烛牵桅中夜行。菰蒲野水不知处，明发说到阖闾城。
大仰寺
作者：严嵩
朝代：明

珠林胜境隔人寰，古树高花隐石关。流水声中一犬吠，白云深处数僧閒。龙潭路黑烟常覆，螭首碑荒字已斑。明日驱车入城去，却从尘里望山间。
大司成陆公枉驾钤山草堂予远寓金陵无缘攀迂感别增情作此寄谢次原韵
作者：严嵩
朝代：明

鳌禁儒山薇省使，近传旌节过林丘。青苔地僻无人扫，翠竹天寒可自留。想复移丹空对雪，谁能载酒共登楼。为吟佳句增惆怅，目极孤云楚水头。浦东我昔登公堂，岂意公犹度我乡。海内交游同骨肉，天涯涕泪各参商。关山落日云千嶂，河汉怀人水一方。冰玉丰神鸾凤羽，百年愚俗借馀光。攀留能爱小山丛，此日相过似梦中。萍海漫怜身作客，杏园俱忆鬓成翁。多惭华省迂高驾，可笑贫家只素风。想见江山入题品，玉堂椽笔是宗工。
大司成陆公枉驾钤山草堂予远寓金陵无缘攀迂感别增情作此寄谢次原韵·其一
作者：严嵩
朝代：明

鳌禁儒山薇省使，近传旌节过林丘。青苔地僻无人扫，翠竹天寒可自留。想复移丹空对雪，谁能载酒共登楼。为吟佳句增惆怅，目极孤云楚水头。
大司成陆公枉驾钤山草堂予远寓金陵无缘攀迂感别增情作此寄谢次原韵·其三
作者：严嵩
朝代：明

攀留能爱小山丛，此日相过似梦中。萍海漫怜身作客，杏园俱忆鬓成翁。多惭华省迂高驾，可笑贫家只素风。想见江山入题品，玉堂椽笔是宗工。
大司成陆公枉驾钤山草堂予远寓金陵无缘攀迂感别增情作此寄谢次原韵·其二
作者：严嵩
朝代：明

浦东我昔登公堂，岂意公犹度我乡。海内交游同骨肉，天涯涕泪各参商。关山落日云千嶂，河汉怀人水一方。冰玉丰神鸾凤羽，百年愚俗借馀光。
大司马刘公宅翰林诸寮修瀛洲之会限韵得诗四首
作者：严嵩
朝代：明

钟山晴对草堂青，胜日芳筵更此庭。花雾竹烟笼气色，汉雍唐省备仪形。直令浑噩追三代，坐见文章侣六经。却忆北扉供奉日，几回钟漏候明星。十年重见柳条青，剩水残山旧所经。胜会正看鹓作侣，瘦躯翻讶鹤同形。情娱尊俎堪移日，地远江湖漫聚星。食饱事閒兼吏隐，不知何以答虞庭。菊丛橙实竞寒青，客舍钟陵岁几经。玉署俊游论接武，金兰交契到忘形。盍簪琼树罗玄圃，张乐泠风起洞庭。巳报泰阶呈国瑞，夜阑搔首望天星。烹茶烧竹坐谈经，正爱清香满户庭。赖有琴觞能遣俗，都无案牍可劳形。上林梧竹栖群凤，东壁文章纪二星。他日汉家麟阁上，愿期勋业在丹青。
大司马刘公宅翰林诸寮修瀛洲之会限韵得诗四首·其一
作者：严嵩
朝代：明

钟山晴对草堂青，胜日芳筵更此庭。花雾竹烟笼气色，汉雍唐省备仪形。直令浑噩追三代，坐见文章侣六经。却忆北扉供奉日，几回钟漏候明星。
大司马刘公宅翰林诸寮修瀛洲之会限韵得诗四首·其三
作者：严嵩
朝代：明

菊丛橙实竞寒青，客舍钟陵岁几经。玉署俊游论接武，金兰交契到忘形。盍簪琼树罗玄圃，张乐泠风起洞庭。巳报泰阶呈国瑞，夜阑搔首望天星。
大司马刘公宅翰林诸寮修瀛洲之会限韵得诗四首·其二
作者：严嵩
朝代：明

十年重见柳条青，剩水残山旧所经。胜会正看鹓作侣，瘦躯翻讶鹤同形。情娱尊俎堪移日，地远江湖漫聚星。食饱事閒兼吏隐，不知何以答虞庭。
大司马刘公宅翰林诸寮修瀛洲之会限韵得诗四首·其四
作者：严嵩
朝代：明

烹茶烧竹坐谈经，正爱清香满户庭。赖有琴觞能遣俗，都无案牍可劳形。上林梧竹栖群凤，东壁文章纪二星。他日汉家麟阁上，愿期勋业在丹青。
大司马廖公致政
作者：严嵩
朝代：明

两都清望许谁先，留钥恩深遽引年。陵路晓辞松罢雪，江船春坐水连天。山林岁月从今得，编简勋名与世传。旧里龙湾草堂胜，手栽松菊故依然。
大宰杨公考绩送赠
作者：严嵩
朝代：明

相业当朝文敏最，直看家学到今公。笏床经笥传何远，岐凤郊麟瑞本同。政以经纶归重望，久知清白振高风。国思世受何为报，多在山公启事中。
大江东去和东坡词三首 其一 忆旧游呈陆俨山学士
作者：严嵩
朝代：明

记得当年，携客棹、曾览吴淞风物。黄浦矶边芳草径，因叩朱门素壁。宛似游仙，真同忆戴，夜泛山阴雪。挥觞觅句，不让一时才杰。秪今遥指江云，重吟海树，高兴依然发。四十年来同宦侣，不觉飙驰星灭。槐省垂鱼，凤池鸣玉，相对俱华发。君恩报了，五湖重访烟月。
大江东去和东坡词三首 其三 少宗伯孙先生和东坡词见赠依韵奉酬
作者：严嵩
朝代：明

蚤岁相逢，知风骨、自是玉堂人物。二十年来官未调，兴在丹崖青壁。云海为家，柴门拥褐，高卧袁安雪。青宫华省，一时登用才杰。好似鹏鹗乘风，骅骝骋步，得路争先发。共喜虞廷逢圣治，关塞虏尘新灭。幸接仙寮，欣披藻翰，森爽清毛发。寅供三礼，光近九天日月。
大江东去和东坡词三首 其二 俨山学士示病中词一阕乃有辟谷寻山之语予广其意而慰答之
作者：严嵩
朝代：明
体裁：词

玉署仙翁，缘底事、身病偶须药物。杜老吟诗因太瘦，却忆寻山面壁。世事浮云，利名蜗角，去住怜鸿雪。荆州争夺，空叹昔时豪杰。只须满引金尊，高弹锦瑟，四座燕歌发。秉烛观游聊此夕，莫问人间兴灭。松柏凌寒，桑榆收晚，勋业看黄发。木天兰省，正要平分风月。
大江东去和东坡词三首·忆旧游呈陆俨山学士
作者：严嵩
朝代：明

记得当年，携客棹、曾览吴淞风物。黄浦矶边芳草径，因叩朱门素壁。宛似游仙，真同忆戴，夜泛山阴雪。挥觞觅句，不让一时才杰。秪今遥指江云，重吟海树，高兴依然发。四十年来同宦侣，不觉飙驰星灭。槐省垂鱼，凤池鸣玉，相对俱华发。君恩报了，五湖重访烟月。玉署仙翁，缘底事、身病偶须药物。杜老吟诗因太瘦，却忆寻山面壁。世事浮云，利名蜗角，去住怜鸿雪。荆州争夺，空叹昔时豪杰。只须满引金尊，高弹锦瑟，四座燕歌发。秉烛观游聊此夕，莫问人间兴灭。松柏凌寒，桑榆收晚，勋业看黄发。木天兰省，正要平分风月。蚤岁相逢，知风骨、自是玉堂人物。二十年来官未调，兴在丹崖青壁。云海为家，柴门拥褐，高卧袁安雪。青宫华省，一时登用才杰。好似鹏鹗乘风，骅骝骋步，得路争先发。共喜虞廷逢圣治，关塞虏尘新灭。幸接仙寮，欣披藻翰，森爽清毛发。寅供三礼，光近九天日月。
大理汤公寿词
作者：严嵩
朝代：明

廷尉当朝彦，荣名晚节全。棘堂卿月回，天署法星悬。魏阙班频入，巴山使久旋。边陲经略后，旒冕对扬前。议政过松掖，听经侍翠旃。礼看优宠渥，貌不怠恭虔。利锷馀盘错，贞松阅岁年。书云逢令节，弥诞秩初筵。却老传真诀，阴功格上玄。于公曾活狱，贡禹解惟贤。宅荫宫槐近，窗迎海日先。愿言跻寿域，长此奉尧天。
大理汤公寿词
作者：严嵩
朝代：明
体裁：五言排律

廷尉当朝彦，荣名晚节全。棘堂卿月迥，天署法星悬。魏阙班频入，巴山使久旋。边陲经略后，旒冕对扬前。议政过松掖，听经侍翠旃。礼看优宠渥，貌不怠恭虔。利锷馀盘错，贞松阅岁年。书云逢令节，弥诞秩初筵。却老传真诀，阴功格上玄。于公曾活狱，贡禹解惟贤。宅荫宫槐近，窗迎海日先。愿言跻寿域，长此奉尧天。
大祀斋居
作者：严嵩
朝代：明

省阔南宫静，台阶北斗齐。露承金掌近，天傍玉绳低。院寂人稀语，松高鹤对栖。旧编閒自校，窗火照青藜。坐漏频移榻，听钟更振衣。月疑开宝扇，云忆闪朱旂。礼乐今周祀，河山旧汉畿。翠华天北极，遥仰六龙飞。露笋分朝馔，炉沉换夕薰。地严增阒寂，味澹谢芳荤。澄汉悬珠斗，层霄驻彩云。百辟同明德，千春奉圣君。忝窃纡朱绂，栖迟记玉堂。钟陵山上月，重此对清光。白日看驹隙，青云愧鹭行。所嗟心寸草，何以报春阳。
大祀斋居·其一
作者：严嵩
朝代：明

省阔南宫静，台阶北斗齐。露承金掌近，天傍玉绳低。院寂人稀语，松高鹤对栖。旧编閒自校，窗火照青藜。
大祀斋居·其三
作者：严嵩
朝代：明

露笋分朝馔，炉沉换夕薰。地严增阒寂，味澹谢芳荤。澄汉悬珠斗，层霄驻彩云。百辟同明德，千春奉圣君。
大祀斋居·其二
作者：严嵩
朝代：明

坐漏频移榻，听钟更振衣。月疑开宝扇，云忆闪朱旂。礼乐今周祀，河山旧汉畿。翠华天北极，遥仰六龙飞。
大祀斋居·其四
作者：严嵩
朝代：明

忝窃纡朱绂，栖迟记玉堂。钟陵山上月，重此对清光。白日看驹隙，青云愧鹭行。所嗟心寸草，何以报春阳。
天津
作者：严嵩
朝代：明

双流赴海奔，形胜此中存。潮汐浮元气，金汤峙国门。亭秋叶尽落，江曙景逾昏。厌听城笳起，边愁入梦魂。
太子宾客张公母夫人九十寿
作者：严嵩
朝代：明

得见萱龄跻九帙，佳辰寿斝若为欢。宫宾禄养堂开玉，天语恩褒诰捧鸾。海熟蟠桃忘岁月，院深慈竹报平安。庭闱乐事中朝羡，忠孝荣名百代看。
太府宴
作者：严嵩
朝代：明

峰攒锦石当轩秀，雾隐晴花拂槛高。鼓角声中催送酒，松杉影里借挥毫。
夹沟驿闻曹太仆舟过追候不及寄之
作者：严嵩
朝代：明

沛江秋水驿门深，斜日扁舟度柳林。河汉易成千里隔，云山难寄万重心。
奉同温宫谕移疾寺居之作
作者：严嵩
朝代：明

九衢车马暗尘氛，仙客西堂卧白云。静爱市朝堪吏隐，胜将泉石与僧分。澄心夜对莲花水，秘曲朝披贝叶文。独有可人期不至，素琴萝径立斜曛。
奉命永明殿先圣堂代拜
作者：严嵩
朝代：明

永明频代拜，秋晨复此来。烛里金门启，松间宝殿开。香烟罗几席，云雾隐楼台。明祀崇群圣，彝章出帝裁。
奉命视牲
作者：严嵩
朝代：明

观阙层城峻，郊宫复道开。市烟当树合，炬火逐尘来。牲帖牺人报，驺声骑士催。夜归题笏记，候晓奏蓬莱。
奉命视部篆岁除日履任奉呈桂翁少傅
作者：严嵩
朝代：明

亭玉张筵迥，袍绯拥绶新。丹霄通雨露，华省切星辰。拔擢惭非分，遭逢庆此身。所希阳道泰，明日万方春。南省今重入，春阳动粉闱。气随莺谷转，花傍雪筵飞。斋署更新榜，厅槐过旧围。总多耆俊在，虚薄冒恩辉。少傅知予久，交承分愈亲。圣朝无阙典，何力继芳尘。憩阁棠依席，寻诗鹤近人。极知三礼重，夙夜奉惟寅。弱冠游文苑，载笔逐时英。敢期周典礼，仍备汉公卿。辛苦思身事，恩荣荷圣明。坐怜松雪晚，真有岁寒情。
奉命视部篆岁除日履任奉呈桂翁少傅·其一
作者：严嵩
朝代：明

亭玉张筵迥，袍绯拥绶新。丹霄通雨露，华省切星辰。拔擢惭非分，遭逢庆此身。所希阳道泰，明日万方春。
奉命视部篆岁除日履任奉呈桂翁少傅·其三
作者：严嵩
朝代：明

少傅知予久，交承分愈亲。圣朝无阙典，何力继芳尘。憩阁棠依席，寻诗鹤近人。极知三礼重，夙夜奉惟寅。
奉命视部篆岁除日履任奉呈桂翁少傅·其二
作者：严嵩
朝代：明

南省今重入，春阳动粉闱。气随莺谷转，花傍雪筵飞。斋署更新榜，厅槐过旧围。总多耆俊在，虚薄冒恩辉。
奉命视部篆岁除日履任奉呈桂翁少傅·其四
作者：严嵩
朝代：明

弱冠游文苑，载笔逐时英。敢期周典礼，仍备汉公卿。辛苦思身事，恩荣荷圣明。坐怜松雪晚，真有岁寒情。
奉和圣制西苑观莲绝句
作者：严嵩
朝代：明

匝岸缃荷万盖新，翠华初驻绿池滨。皆言今日风光好，宿雨全消御路尘。水容花色竞鲜新，绮榭珠楼天汉滨。正值早秋风露澹，涵空一鉴净无尘。
奉和圣制西苑观莲绝句·其一
作者：严嵩
朝代：明

匝岸缃荷万盖新，翠华初驻绿池滨。皆言今日风光好，宿雨全消御路尘。
奉和圣制西苑观莲绝句·其二
作者：严嵩
朝代：明

水容花色竞鲜新，绮榭珠楼天汉滨。正值早秋风露澹，涵空一鉴净无尘。
奉和少傅桂翁郊坛喜晴奉天殿捧诏
作者：严嵩
朝代：明

冬禋丽日辉晴昼，圣主精诚信格天。已向卿云歌舜瑞，还将华岳祝尧年。皇风浑噩追三代，阳德亨嘉进众贤。独有相臣分奠献，紫坛簪佩上炉烟。奠璧南郊祀九成，肇陈琼册荐鸿名。万方濊泽颁皇诏，五夜精禋竭圣情。淑气正随葭管动，日华先上衮衣明。殿头鹄立知元辅，亲佐唐尧致太平。大享欣瞻圣典成，惟寅愧忝秩宗名。诏从廷授叨馀宠，诗得缄题荷故情。缪随鹓鹭颜方腼，每奉琼瑶眼倍明。岂意陋庸遭盛际，与公亲见泰阶平。
奉和少傅桂翁郊坛喜晴奉天殿捧诏·其一
作者：严嵩
朝代：明

冬禋丽日辉晴昼，圣主精诚信格天。已向卿云歌舜瑞，还将华岳祝尧年。皇风浑噩追三代，阳德亨嘉进众贤。独有相臣分奠献，紫坛簪佩上炉烟。
奉和少傅桂翁郊坛喜晴奉天殿捧诏·其三
作者：严嵩
朝代：明

大享欣瞻圣典成，惟寅愧忝秩宗名。诏从廷授叨馀宠，诗得缄题荷故情。缪随鹓鹭颜方腼，每奉琼瑶眼倍明。岂意陋庸遭盛际，与公亲见泰阶平。
奉和少傅桂翁郊坛喜晴奉天殿捧诏·其二
作者：严嵩
朝代：明

奠璧南郊祀九成，肇陈琼册荐鸿名。万方濊泽颁皇诏，五夜精禋竭圣情。淑气正随葭管动，日华先上衮衣明。殿头鹄立知元辅，亲佐唐尧致太平。
奉和少傅桂翁阁莲六花之作
作者：严嵩
朝代：明

九重城隔金扉路，六萼莲开玉井花。羲画正符阳道泰，越妆偏助赏心嘉。帘虚翠盖摇波影，阁迥红香近日华。珍重化钧调燮在，年年芳节瑞天家。
奉和师相序翁阁中盆荷初开是日翁六载考绩
作者：严嵩
朝代：明

芙蕖香蔼玉堂风，丽彩还迷晓日红。天禁移根恩本异，蓬山歌瑞句尤工。凌波杂佩摇湘岸，擎露金盘出汉宫。愿借碧觞留胜赏，况逢黄阁奏元功。纶阁挥毫坐水风，晴花新上赐袍红。物华自解呈嘉瑞，衮职惟应代帝工。天上恩波涵凤沼，帘前香雾隐仙宫。极知退食从容地，调燮全收鼎铉功。
奉和师相序翁阁中盆荷初开是日翁六载考绩·其一
作者：严嵩
朝代：明

芙蕖香蔼玉堂风，丽彩还迷晓日红。天禁移根恩本异，蓬山歌瑞句尤工。凌波杂佩摇湘岸，擎露金盘出汉宫。愿借碧觞留胜赏，况逢黄阁奏元功。
奉和师相序翁阁中盆荷初开是日翁六载考绩·其二
作者：严嵩
朝代：明

纶阁挥毫坐水风，晴花新上赐袍红。物华自解呈嘉瑞，衮职惟应代帝工。天上恩波涵凤沼，帘前香雾隐仙宫。极知退食从容地，调燮全收鼎铉功。
奉和序翁先生从游西苑视谷
作者：严嵩
朝代：明

行宫别殿接严宸，诏赐同游禁苑春。龙渚泛舟呼力士，御厨分膳辍饔人。阳和茂对皇情豫，云汉昭回圣藻新。政以艰难知稼穑，共言鱼水喻君臣。
奉和桂翁无逸夜直之作
作者：严嵩
朝代：明

无逸今宵直，还依紫禁高。大官频给膳，中使特颁醪。坐久销炉篆，寒深益毳袍。广庭霜月净，玉兔见秋毫。凤阁诗频出，阳春调自高。苑花催染翰，宫月对倾醪。学士金莲炬，仙人兽锦袍。起居劳圣问，赐札帝亲毫。
奉和桂翁无逸夜直之作·其一
作者：严嵩
朝代：明

无逸今宵直，还依紫禁高。大官频给膳，中使特颁醪。坐久销炉篆，寒深益毳袍。广庭霜月净，玉兔见秋毫。
奉和桂翁无逸夜直之作·其二
作者：严嵩
朝代：明

凤阁诗频出，阳春调自高。苑花催染翰，宫月对倾醪。学士金莲炬，仙人兽锦袍。起居劳圣问，赐札帝亲毫。
奉敕充知大礼上册使连日召对玄极殿精一堂文华西室恭纪
作者：严嵩
朝代：明

亲劳御笔题宗伯，幸际昌期侍圣人。朝发玉书传近弼，夜燔苍璧助精禋。圜丘扈跸天行肃，温室承颜昼接亲。无涯莫报乾坤赐，匪懈真忘夙夜身。
奉次少师桂翁赐宴纪恩
作者：严嵩
朝代：明

凤麟瑞世真贤出，日月光天景运开。身辅虞廷兴礼乐，手调商鼎到公台。赐筵玉醴频繁送，褒诏龙笺焕烂裁。盛典本朝曾几见，百寮回首叹臣哉。圣朝褒礼重元臣，南省衣冠庆此辰。农野气和初得雨，帝城花满剩留春。玉堂黄阁勋庸盛，翠釜银罂赐泽新。历考中书谁似者，直从郭令到公身。
奉次少师桂翁赐宴纪恩·其一
作者：严嵩
朝代：明

凤麟瑞世真贤出，日月光天景运开。身辅虞廷兴礼乐，手调商鼎到公台。赐筵玉醴频繁送，褒诏龙笺焕烂裁。盛典本朝曾几见，百寮回首叹臣哉。
奉次少师桂翁赐宴纪恩·其二
作者：严嵩
朝代：明

圣朝褒礼重元臣，南省衣冠庆此辰。农野气和初得雨，帝城花满剩留春。玉堂黄阁勋庸盛，翠釜银罂赐泽新。历考中书谁似者，直从郭令到公身。
奉答符少参先生见贺生男之什
作者：严嵩
朝代：明

今旦启茅宇，把酒对花枝。门见弧悬日，堂开履满时。主人洗愁病，野客同襟期。家事区区尔，能劳长者知。剥啄惊敲户，缄题重越疆。将雏新曲妙，遗鲤故情长。儿子嗤豚犬，琼瑶借宠光。夜阑还击节，转益病夫狂。
奉答符少参先生见贺生男之什·其一
作者：严嵩
朝代：明

今旦启茅宇，把酒对花枝。门见弧悬日，堂开履满时。主人洗愁病，野客同襟期。家事区区尔，能劳长者知。
奉答符少参先生见贺生男之什·其二
作者：严嵩
朝代：明

剥啄惊敲户，缄题重越疆。将雏新曲妙，遗鲤故情长。儿子嗤豚犬，琼瑶借宠光。夜阑还击节，转益病夫狂。
奉诏陪祀谷祗坛西苑游瞩汎舟太液和亭溪学士
作者：严嵩
朝代：明

祗坛奠璧晓光初，法驾临畴宿雨馀。幕近炉烟浮羽仗，林晴花色上簪裾。身逢广乐钧天盛，世际淳风太古如。农亩起家陪帝籍，江乡春事忆郊居。仙居春汎渺银河，桃杏红芳水绿波。日出芙蓉开帐殿，风回笙吹绕云萝。汀洲凫藻荣光满，楼阁烟花淑景多。不是传宣承帝泽，岂缘天路得经过。
奉诏陪祀谷祗坛西苑游瞩汎舟太液和亭溪学士·其一
作者：严嵩
朝代：明

祗坛奠璧晓光初，法驾临畴宿雨馀。幕近炉烟浮羽仗，林晴花色上簪裾。身逢广乐钧天盛，世际淳风太古如。农亩起家陪帝籍，江乡春事忆郊居。
奉诏陪祀谷祗坛西苑游瞩汎舟太液和亭溪学士·其二
作者：严嵩
朝代：明

仙居春汎渺银河，桃杏红芳水绿波。日出芙蓉开帐殿，风回笙吹绕云萝。汀洲凫藻荣光满，楼阁烟花淑景多。不是传宣承帝泽，岂缘天路得经过。
奉送司寇赵公入觐
作者：严嵩
朝代：明

群公得句锵鸣球，司寇引杯登綵舟。金函奉表江东发，银汉乘槎天上游。六月沧洲不知暑，夜泊风烟渺何许。远势斜分清泗流，新凉早入长杨树。羡公怀抱有馀清，临流见月几诗成。调高白雪谁同和，行爱青山自问名。公今去国巳经时，星履重来上赤墀。皋陶淑问持邦宪，阅道清忠结主知。纯皇当日擢群英，三十馀年并列卿。庙堂正藉经纶业，江海犹传冰糵声。
奉送太宰杨公赴召
作者：严嵩
朝代：明

象德家声远，登贤国论公。泰应占世运，圣巳识渊衷。听履星辰切，持衡水鉴同。构堂资柱石，补衮藉山虫。熙洽隆殷祚，高明达舜聪。平章均四海，峻绝冠群工。霖雨收舆望，丹青肖祖风。四朝推练达，一节想清忠。播物鸿钧大，抡材杞梓充。山涛能荐士，王旦不言功。猷告宁闻外，谟询待折中。正容亡憸侧，轸虑切瘝痌。祖席逢秋净，王畿属岁丰。竞看威凤集，周雅咏梧桐。
奉送浚川王公赴召
作者：严嵩
朝代：明

皇构须梁栋，天逵侍凤鸾。圣衷劳侧席，时望切弹冠。霄汉恩波近，江湖别路漫。所嗟从教远，长展卷诗看。雄峻称三独，清忠仰百寮。天书新宠渥，霜署旧风标。威振台纲肃，春行郡国遥。向来经济望，好答圣明朝。
奉送浚川王公赴召·其一
作者：严嵩
朝代：明

皇构须梁栋，天逵侍凤鸾。圣衷劳侧席，时望切弹冠。霄汉恩波近，江湖别路漫。所嗟从教远，长展卷诗看。
奉送浚川王公赴召·其二
作者：严嵩
朝代：明

雄峻称三独，清忠仰百寮。天书新宠渥，霜署旧风标。威振台纲肃，春行郡国遥。向来经济望，好答圣明朝。
奉酬岱屏都尉
作者：严嵩
朝代：明

直庐宵命酌，都尉兴能高。主第珍移馔，宫壶玉赐醪。地严闻警跸，情洽聚冠袍。文雅今谁敌，诗成纵彩毫。
奉酬汪石潭宗伯
作者：严嵩
朝代：明

八座高衔礼绝攀，两朝清望重于山。招延隽老皆登用，揣量非才合置閒。驽骀岂复思千思，广厦终期庇万间。谁意用儒逢世理，一尊相属重开颜。
奉酬空同先生垂访见贻
作者：严嵩
朝代：明

病来浑与故人疏，珍重能劳长者车。地僻柴门堪系马，家贫蕉叶可供书。莺花对酒三春暮，风雅闻音百代馀。长愿饮河心自足，却惭和郢曲难如。
奉酬翟石门兄
作者：严嵩
朝代：明

春明别棹问南京，谁道君犹羡我荣。恋阙巳瞻红日远，忝官仍喜玉堂清。鸠巢计哂经营拙，鱼饭心怜去住轻。十七年中同宦侣，细论离合倍关情。
奉题阁老费公至乐楼
作者：严嵩
朝代：明

衮绣辞天宠，岩峦选地偏。横林水石处，曾忆钓游年。旋马开新筑，焚鱼乐静便。峰晴窗列障，松暝鹤栖烟。意狎亲鱼鸟，神怡对简编。褰帏川雾湿，摇笔径花燃。白传香山社，欧公颍水田。传家馀故业，经世赖高贤。应有青藜使，来寻阁上仙。
奉题阁老费公至乐楼
作者：严嵩
朝代：明
体裁：五言排律

衮绣辞天宠，岩峦选地偏。横林水石处，曾忆钓游年。旋马开新筑，焚鱼乐静便。峰晴窗列障，松暝鹤栖烟。意狎亲鱼鸟，神怡对简编。褰帏川雾湿，摇笔径花燃。白傅香山社，欧公颍水田。传家馀故业，经世赖高贤。应有青藜使，来寻阁上仙。
如松江访陆太史先申寄赠
作者：严嵩
朝代：明

菰岸雨声急，松门烟浪深。沿洄趣易惬，怀望思难任。云物中夏赏，湖天孤屿吟。暧暧沙中树，悠悠波上禽。临溪听黄鸟，拂石理瑶琴。总多山水兴，兼慰别离心。
姑苏王少傅怡老园子贞中舍邀集
作者：严嵩
朝代：明

宛似入鸡山，寥寥云壑间。攀松上岩翠，憩石坐苔斑。霄汉清班接，林园乐事关。昔游陪剑履，辉赫想台颜。
子昂马图题赠大梁李中丞
作者：严嵩
朝代：明

卷中此马画者谁，毛鬣欲动骨法奇。尺素能收上闲骏，意态便欲随风驰。天闲十二纷相矗，想是郊晴初出牧。大宛雄姿宿应房，渥洼异种龙为族。金羁玉勒不须誇，且看连钱五色花。歘见麒麟出东枥，还疑騄駬涉流沙。沙边青草茸茸起，上有垂杨覆河水。圉人骑放绿阴中，参差騋牝成云绮。我观此马皆能过都历块捷有神，安得蕃息日适河之滨。榆关已撤烽烟警，梁苑因同苜蓿春。吴兴妙手谁堪伍，遗墨流传自今古。人间驽辈徒纷纷，哲匠旁求心独苦。拟将此幅比琼瑶，寄赠佳人云路迢。天阙昔曾窥立仗，霜台今复忆乘轺。亲持黄纸临中土，白日旌旗照开府。皋夔事业待经邦，韩范威名先震虏。氛祲潜消塞北场，河山坐镇汴封疆。戍卒归来放战马，嵩阳今作华山阳。吁嗟乎宵旰忧勤犹拊髀，殊勋早奏明光里。愿徵颇牧入禁中，坐令天下之马休逸皆如此。
孟夏初夕侍上登苑中阁
作者：严嵩
朝代：明

宝阁璇霄上，重城凤苑西。圣容瞻更密，天路到应迷。槛拂烟虹丽，窗悬日月齐。翠帘红烛里，何幸得攀跻。帝苑开金阁，仙台驻玉銮。山邻飞凤岛，路接会真坛。眺迥星辰满，凭高气色寒。时乘六龙御，真在五云端。
孟夏初夕侍上登苑中阁·其一
作者：严嵩
朝代：明

宝阁璇霄上，重城凤苑西。圣容瞻更密，天路到应迷。槛拂烟虹丽，窗悬日月齐。翠帘红烛里，何幸得攀跻。
孟夏初夕侍上登苑中阁·其二
作者：严嵩
朝代：明

帝苑开金阁，仙台驻玉銮。山邻飞凤岛，路接会真坛。眺迥星辰满，凭高气色寒。时乘六龙御，真在五云端。
安山待闸
作者：严嵩
朝代：明

客思去匆匆，川程渺未穷。水生波荡漾，日出景冥濛。花发当春树，舟牵逆浪风。颇觉征途倦，情非少壮同。
安陆阳春台在潜邸之西皇考尝登陟□赋今都院行署实枕其麓往年南坞贾公以礼侍奉册命寓止兹署有诗后六年门人嵩亦忝此官来奉册命睹壁间题敬和一章
作者：严嵩
朝代：明

皇居帝邸接仙台，使节春曹步武来。睿藻昔曾留翠巘，尘踪不敢涴苍苔。龙文御气氤氲合，玺册天书焕烂开。画省玉堂传盛事，和家衣钵叹非才。
官署梅花一株盛开
作者：严嵩
朝代：明

只怪幽香生别院，不知春色在南枝。绕树百回吟看汝，天南日暮酒醒时。
宣风馆
作者：严嵩
朝代：明

宣风馆前新雨晴，南北平分水陆程。客心不柰寒溪水，一夜潺湲树里声。
宫保顾公吏侍张公被命校文仆承乏礼曹知贡举予三人者弘治乙丑同年进士也孝皇赐第距今三十有四年矣顾公有诗纪遇志感余嗣和焉
作者：严嵩
朝代：明

三十年前战艺场，最荣今日共春堂。恩沾醴宴花明席，诏锁文闱棘绕墙。阅尽沙金知力健，坐阑宫烛觉宵长。凤池老手夔龙望，蚤见华虫补舜裳。射策当年独擅场，偶惭疏朽亦升堂。亲承赐第临轩陛，谩逐看花过苑墙。晨镜照霜华发改，晚葵倾日赤心长。泰园春草年年绿，拭泪瞻天忆衮裳。
宫保顾公吏侍张公被命校文仆承乏礼曹知贡举予三人者弘治乙丑同年进士也孝皇赐第距今三十有四年矣顾公有诗纪遇志感余嗣和焉·其一
作者：严嵩
朝代：明

三十年前战艺场，最荣今日共春堂。恩沾醴宴花明席，诏锁文闱棘绕墙。阅尽沙金知力健，坐阑宫烛觉宵长。凤池老手夔龙望，蚤见华虫补舜裳。
宫保顾公吏侍张公被命校文仆承乏礼曹知贡举予三人者弘治乙丑同年进士也孝皇赐第距今三十有四年矣顾公有诗纪遇志感余嗣和焉·其二
作者：严嵩
朝代：明

射策当年独擅场，偶惭疏朽亦升堂。亲承赐第临轩陛，谩逐看花过苑墙。晨镜照霜华发改，晚葵倾日赤心长。泰园春草年年绿，拭泪瞻天忆衮裳。
宫寮燕集诗
作者：严嵩
朝代：明

宫城佳气郁苍苍，八座华裾照羽觞。夏室讴歌欢有子，虞廷入拜伫惟良。筵开玉署蓬瀛里，地切金茎雨露傍。廊庙众贤今汇进，帝图皇历自遐昌。古松寒柏对青苍，地主高情劝累觞。圣世凤麟争睹瑞，昆冈玙璧总称良。门临玉涧来天上，树拥金堤近席傍。浅薄岂堪尘宠秩，也陪星履蹑文昌。起瞻东震气逾苍，盛会难逢更尽觞。冯翼愿同周士吉，股肱惟藉舜臣良。晨趋剑佩炉烟上，昼接威颜黼座傍。少海前星占国瑞，天长地久祝时昌。
宫寮燕集诗·其一
作者：严嵩
朝代：明

宫城佳气郁苍苍，八座华裾照羽觞。夏室讴歌欢有子，虞廷入拜伫惟良。筵开玉署蓬瀛里，地切金茎雨露傍。廊庙众贤今汇进，帝图皇历自遐昌。
宫寮燕集诗·其三
作者：严嵩
朝代：明

起瞻东震气逾苍，盛会难逢更尽觞。冯翼愿同周士吉，股肱惟藉舜臣良。晨趋剑佩炉烟上，昼接威颜黼座傍。少海前星占国瑞，天长地久祝时昌。
宫寮燕集诗·其二
作者：严嵩
朝代：明

古松寒柏对青苍，地主高情劝累觞。圣世凤麟争睹瑞，昆冈玙璧总称良。门临玉涧来天上，树拥金堤近席傍。浅薄岂堪尘宠秩，也陪星履蹑文昌。
宴张总戎宅
作者：严嵩
朝代：明

棨戟元戎第，文觞得暂过。鸟吟春树遍，花映夕堂多。家世张车骑，勋名马伏波。淮洲见明月，其奈别离何。
宿云开堂
作者：严嵩
朝代：明

寤寐名山游，兹夕山下宿。虚馆绝浮埃，沉沉在幽谷。曈昽星映除，飒爽风动木。耳目澹无营，静嘿寡所欲。院寂凝清香，更长续明烛。惭无昌黎诚，晴晦安可卜。明发戒仆夫，愿恣云霞瞩。
宿云开堂闻提学常甫兄行部奄至亟遣书迓之
作者：严嵩
朝代：明

夜闻台端檄，欲驻湘中船。良游匪夙约，兹会岂天缘。狂思忽如酲，揽衣不得眠。纸窗露微月，髣髴至我前。红日出东方，晓山映澄鲜。高吟振衣去，期子层云巅。
宿大栎同年陈玉夫宅玉夫时往江东
作者：严嵩
朝代：明

故人何所之，门馆闭芳池。解名登共岁，多病别经时。独买金陵棹，遥怜琼树枝。山窗今夜月，空照客相思。
宿山寺
作者：严嵩
朝代：明

野寺入林辟，江城击柝重。艰虞逢世事，愁寂任浮踪。烦暑蚊喧壁，微明马度松。踟蹰独不寐，兀坐听楼钟。
宿方广寺读朱张二先生唱酬集
作者：严嵩
朝代：明

南岳众峰寺，寺寺期夤缘。高穷上封览，静寄南台眠。湘南与依空，琐琐不足传。方广岳西麓，迹胜由名贤。朱张两夫子，杖屦来当年。高辞贲岩石，老宿依寒禅。而我二三子，景行志弥坚。跻攀越林涧，怅望迷云烟。不见谷中人，但闻山下泉。驰驱限于役，申旦輶车旋。幽境夙所尚，尘累何当捐。
宿昌平刘谏议祠次韵赠蒲汀学士
作者：严嵩
朝代：明

秋原六辔咏如丝，蓬阁金莲下直时。贪看碧山频驻马，喜过琳宇谩题诗。周田禾黍民歌岁，汉室园陵吏奉祠。仙侣别离知不惯，玉堂明月定相思。高馆茶烟袅鬓丝，话阑清漏转多时。尘埃偶下留徐榻，兰荰重吟吊屈诗。浮世光阴悲逆旅，大邦名哲仰新祠。叫阍莫上忧时策，倚槛遥兴万古思。
宿昌平刘谏议祠次韵赠蒲汀学士·其一
作者：严嵩
朝代：明

秋原六辔咏如丝，蓬阁金莲下直时。贪看碧山频驻马，喜过琳宇谩题诗。周田禾黍民歌岁，汉室园陵吏奉祠。仙侣别离知不惯，玉堂明月定相思。
宿昌平刘谏议祠次韵赠蒲汀学士·其二
作者：严嵩
朝代：明

高馆茶烟袅鬓丝，话阑清漏转多时。尘埃偶下留徐榻，兰荰重吟吊屈诗。浮世光阴悲逆旅，大邦名哲仰新祠。叫阍莫上忧时策，倚槛遥兴万古思。
宿景陵朝房作
作者：严嵩
朝代：明

六载桥陵得再攀，石房仍宿翠微间。拜瞻松柏惊时序，来往风尘笑病颜。幄殿六龙频驻辇，羽林千骑遍遮山。太平仪典今看盛，薄劣虚惭侍从班。
宿深溪馆
作者：严嵩
朝代：明

湘皋风物晚凄凄，候馆星轺日向西。白屋扉临一水静，苍山路入万松迷。寒冲毒雾沾衣润，暝坐幽篁飐雨低。不见此中猿鹤侣，恐栖萝月在深溪。
宿雁洲
作者：严嵩
朝代：明

山登极巑岏，野适忽夷旷。清涧屡寒涉，绿畴弥晚望。水亭荷芰开，园屋云松傍。应怜雁洲宿，绝胜剡溪访。
宿鸡鸣山
作者：严嵩
朝代：明

寺峰云雾里，重借石堂眠。犹似当年到，灯悬古佛前。
寄仁甫
作者：严嵩
朝代：明

篁木翳深岭，独行千嶂间。溪山正奇绝，霖潦倦跻攀。闻子渡前壑，日暮临河还。相思阻幽梦，一夜雨潺湲。
寄寿少傅木斋谢公
作者：严嵩
朝代：明

孝庙看遗老，明公独岿然。向非平格寿，那睹中兴年。剑履重趋阙，纯诚自格天。要知敦薄俗，湖上有归船。再入中书日，诸生得重亲。岱宗瞻气象，龙马羡精神。正喜谋衢室，旋闻偃渭滨。高楼限岩壁，寿斝若为陈。
寄寿少傅木斋谢公·其一
作者：严嵩
朝代：明

孝庙看遗老，明公独岿然。向非平格寿，那睹中兴年。剑履重趋阙，纯诚自格天。要知敦薄俗，湖上有归船。
寄寿少傅木斋谢公·其二
作者：严嵩
朝代：明

再入中书日，诸生得重亲。岱宗瞻气象，龙马羡精神。正喜谋衢室，旋闻偃渭滨。高楼限岩壁，寿斝若为陈。
寄寿少傅邃翁先生
作者：严嵩
朝代：明

圣朝望重经纶地，五亩情怡水竹间。天下正须安石起，洛中犹放涑翁閒。诗寻丁卯桥边宅，舟放金焦寺里山。毬马烨如尊俎胜，隐园高会渺难攀。
寄寿张允敬同年
作者：严嵩
朝代：明

吾爱张平子，餐霞东海阴。异方仙客授，高行里人钦。久税林中驾，弥清尘外心。无因介眉寿，远寄鹤飞吟。
寄寿高仰峰先生
作者：严嵩
朝代：明

勋业三朝重，年龄八帙高。名应书汗竹，寿及荐蟠桃。天远冥鸿迹，池新綵凤毛。圣明颁异宠，赐诰贲林皋。乡里论耆旧，惟公五福完。寿乡馀日月，宪府重衣冠。老鹤昂仙骨，贞松耐岁寒。青云誇令子，更折桂枝看。昔奉秋堂宴，今歌云海篇。追趋怀杖履，瞻望礼星躔。台傍重门近，洲分碧水连。秫田新报熟，歌醉入丰年。
寄寿高仰峰先生·其一
作者：严嵩
朝代：明

勋业三朝重，年龄八帙高。名应书汗竹，寿及荐蟠桃。天远冥鸿迹，池新綵凤毛。圣明颁异宠，赐诰贲林皋。
寄寿高仰峰先生·其三
作者：严嵩
朝代：明

昔奉秋堂宴，今歌云海篇。追趋怀杖履，瞻望礼星躔。台傍重门近，洲分碧水连。秫田新报熟，歌醉入丰年。
寄寿高仰峰先生·其二
作者：严嵩
朝代：明

乡里论耆旧，惟公五福完。寿乡馀日月，宪府重衣冠。老鹤昂仙骨，贞松耐岁寒。青云誇令子，更折桂枝看。
寄朱给谏伯雨
作者：严嵩
朝代：明

秣陵烟月叹离居，长忆招邀驻笋舆。尘世浮踪难自定，故人欢好已全疏。寻山寺隐松萝胜，坐竹池涵几席虚。别后此心何所寄，江鸿频展八行书。
寄欧从龙侍御
作者：严嵩
朝代：明

壮心黄鹄青冥上，旧业苍山楚水南。谁道向来经济略，种畬栽树伴农谈。
寄谢子
作者：严嵩
朝代：明

谢公江海士，铩羽在空林。高卧不出户，閒堂春草深。积霖注南国，驰波渺夕阴。相望一水隔，方舟不可寻。
寄赠介立旧寅长
作者：严嵩
朝代：明

学省清游易岁年，留台重望借才贤。鹓鸾故集丹山树，奎壁还联紫极天。麟阔石渠须制作，碧山沧渚寄延缘。怀人正有停云思，抚景空弹白雪弦。
寄赠南大司成龚先生
作者：严嵩
朝代：明

词林隽誉重圭璋，师席居贤国倍光。学馆化行周冑子，制科名起汉贤良。弦歌夜对金陵月，袍袖春携玉殿香。欲寄别怀增怅望，海云江树故微茫。
寄赠宫保白楼吴公
作者：严嵩
朝代：明

却忆吴门濠上居，草堂高阔瞰清虚。青宫旧识尚书履，石室应藏太史书。开槛海鸥依钓席，移尊山鸟候篮舆。鸿冥凤翥谁堪似，郗桂庄椿庆有馀。
寄赠槎溪王翁
作者：严嵩
朝代：明

问讯金陵河上居，别来风景复何如。群鸥自占溪翁席，驷马能停省客车。云树江东频入梦，塞鸿天北漫题书。极知泉石身间乐，不向中朝羡佩鱼。远别无因问起居，开函初喜得双鱼。镜中华发年何似，湖上扁舟晚自如。身健底须求大药，眼明犹复理残书。近闻欲返槎溪棹，故里云山乐有馀。
寄赠槎溪王翁·其一
作者：严嵩
朝代：明

问讯金陵河上居，别来风景复何如。群鸥自占溪翁席，驷马能停省客车。云树江东频入梦，塞鸿天北漫题书。极知泉石身间乐，不向中朝羡佩鱼。
寄赠槎溪王翁·其二
作者：严嵩
朝代：明

远别无因问起居，开函初喜得双鱼。镜中华发年何似，湖上扁舟晚自如。身健底须求大药，眼明犹复理残书。近闻欲返槎溪棹，故里云山乐有馀。
寄赠钟石翰长
作者：严嵩
朝代：明

咫尺南宫近木天，羡君官府是神仙。鸾凰会整青霄翼，山水还留白雪篇。玉署清衔直似冰，文章南斗价逾增。古槐脩竹清阴里，散帙谈诗记我曾。
寄赠钟石翰长·其一
作者：严嵩
朝代：明

咫尺南宫近木天，羡君官府是神仙。鸾凰会整青霄翼，山水还留白雪篇。
寄赠钟石翰长·其二
作者：严嵩
朝代：明

玉署清衔直似冰，文章南斗价逾增。古槐脩竹清阴里，散帙谈诗记我曾。
寄陆太史
作者：严嵩
朝代：明

客舍燕台对雪眠，别来心迹两茫然。青山有地淹贫病，白日无情换岁年。驽马极知难附骥，玉堂真叹远瞻天。新诗海内流传遍，凭寄枫林水石边。
寄陈显仁佥宪同年
作者：严嵩
朝代：明

当年同日观秋榜，往事无人可共论。惆怅西昌八枝桂，如今惟有一枝存。
寄题欧侍御碧溪草堂
作者：严嵩
朝代：明

柱史溪堂何处寻，石潭沙岛静阴阴。扁舟客到柴门近，芳树莺啼草屋深。霜简皂囊酬夙志，渚兰汀芷寄閒心。濯缨拟和沧浪曲，抱膝还为梁甫吟。
寅长方李二公董徐二少宰至胜泉寺饯别
作者：严嵩
朝代：明

古寺郊园胜，名卿宠饯过。还同习池醉，更唱渭城歌。涧影依松桂，潭香折芰荷。暮归轩盖远，柰此别愁何。
寓宿碧云寺
作者：严嵩
朝代：明

楼阁盘苍巘，香灯隐翠微。竹间泉溜发，临赏澹忘归。立沼窥鱼泳，俯槛见云飞。一向岩中宿，蓬心自觉非。
对雨
作者：严嵩
朝代：明

暮霭起前壑，白雨映中林。曲池通爽气，高馆足秋阴。把帙引眠思，焚香清道心。庭边有老树，萧瑟伴閒吟。
对雪赠客
作者：严嵩
朝代：明

江南素无此大雪，一夜覆地忽三尺。平明走觅江上村，不辨东阡与西陌。眼看世界入混茫，蔽野垂天同一色。访旧虚回剡曲舟，闭门正卧袁安宅。山中古树已开梅，瓮里新醪未泼醅。秪应吟倚湖边棹，何用歌斟帐下杯。
寻愚溪谒柳子庙
作者：严嵩
朝代：明

柳侯祠堂溪水上，溪树荒烟非昔时。世远居民无冉姓，迹奇泉石空愚诗。城春湘岸杂花木，洲晚渔歌清竹枝。才子古来多谪宦，长沙犹痛贾生辞。
寻方伯张公合溪隐居
作者：严嵩
朝代：明

激濑交文渚，列树间平畴。双涧缅回合，中隐林庐幽。结驷台省别，巾车山泽游。停云思弥积，伐木意相求。
寿白庵赵翁石埭之父
作者：严嵩
朝代：明
体裁：七言律诗

郎官阙下拜恩初，归觐高堂乐有馀。异代王孙传旧谱，清时逋客赋閒居。身安岂问还丹诀，兴逸惟耽种树书。频报家音知善政，江间容易得双鱼。
将至徐州风阻野泊闻陈水部拿舟来会作此寄之
作者：严嵩
朝代：明

津程望近转离忧，高浪烟汀阻宿留。剡渚正怜人独往，春山真忆鸟相求。云飞沛里风仍起，江绕黄楼水自流。闻说冬曹新政好，极知才是济川舟。
将赴京作
作者：严嵩
朝代：明

七看梅发楚江滨，多难空馀一病身。阙下简书催物役，镜中癯貌愧冠绅。非才岂合仍求仕，薄禄深悲不逮亲。此日沧波理征棹，回瞻松柏自沾巾。
将赴京登郡城春台作
作者：严嵩
朝代：明

浮生奔走遍尘埃，重对乡山病眼开。北望几回仍赴阙，南还今日始登台。袁江晴抱星辰下，燕雁寒冲雾雨来。攀磴俯林坟极目，抽毫作赋叹非才。
少傅桂翁寄黄太史伯真余同作
作者：严嵩
朝代：明

忽报远书传凤阁，遥怜高客卧云山。青萍绿绮谁应惜，药圃茅堂相对閒。长为风烟增怅望，漫于时序感容颜。故人拟荐扬雄赋，早晚重来谒帝关。
少傅相公二郎偕第进士暮春宴城东王氏园纪贺
作者：严嵩
朝代：明

春园开宴沸歌钟，盛事嘉辰岂易逢。名向御毫题处重，恩从宫酝赐来浓。浮烟故傍池边柳，鸣雨先传阁外松。更对翠峰移锦席，幸于休沐得从容。帝京春望倍春光，况际恩华合尽觞。扈圣久称黄阁老，登科新爱绿衣郎。近天韦杜风云会，联榜郊祁棣萼芳。自是丹山双凤羽，碧霄同日睹翱翔。
少傅相公二郎偕第进士暮春宴城东王氏园纪贺·其一
作者：严嵩
朝代：明

春园开宴沸歌钟，盛事嘉辰岂易逢。名向御毫题处重，恩从宫酝赐来浓。浮烟故傍池边柳，鸣雨先传阁外松。更对翠峰移锦席，幸于休沐得从容。
少傅相公二郎偕第进士暮春宴城东王氏园纪贺·其二
作者：严嵩
朝代：明

帝京春望倍春光，况际恩华合尽觞。扈圣久称黄阁老，登科新爱绿衣郎。近天韦杜风云会，联榜郊祁棣萼芳。自是丹山双凤羽，碧霄同日睹翱翔。
少傅靳公归丹徒
作者：严嵩
朝代：明

黄阁丝纶贵，东山水石情。留侯终谢病，疏传早辞荣。江寺移舟近，城居种竹清。挥金会邻曲，举酒话升平。
少师桂翁寿诗
作者：严嵩
朝代：明

德以精灵降，贤为邦国珍。商岩先梦说，崧岳会生申。帷幄开黄阁，冠裾上紫宸。垂衣逢上圣，调鼎寄元臣。温室承颜密，明光起草频。圭璋才独擅，鱼水契无邻。掀揭鹏图大，翱翔鷟羽振。泰阶扶景曜，鳌极握洪钧。礼乐回三代，丝纶畅八垠。岩瞻擎国柱，寿历纪庄椿。佳节传朱夏，长庚耀紫旻。恩波天上洽，云物望中新。履集南宫盛，觞连北斗醇。美徵池浴凤，祥协绂随麟。骑拥平沙曙，花留绮席春。王褒应有颂，千载庆兹辰。
居守京城赠同事靖远伯王公二首
作者：严嵩
朝代：明

居留藉总戎，简命冠群公。斧钺行军令，诗书振祖风。玉鞭光指月，龙剑气成虹。迂薄欣联事，多惭卫霍功。白马玉连环，城巡遍九关。月临霜仗肃，风袅戍旗间。阁道星辰上，桥陵雾霭间。明朝书笏记，同候属车还。
居守京城赠同事靖远伯王公二首·其一
作者：严嵩
朝代：明

居留藉总戎，简命冠群公。斧钺行军令，诗书振祖风。玉鞭光指月，龙剑气成虹。迂薄欣联事，多惭卫霍功。
居守京城赠同事靖远伯王公二首·其二
作者：严嵩
朝代：明

白马玉连环，城巡遍九关。月临霜仗肃，风袅戍旗间。阁道星辰上，桥陵雾霭间。明朝书笏记，同候属车还。
山塘
作者：严嵩
朝代：明

山塘深且广，逦迤抱山麓。隔浦见人家，依依桑柘绿。日落烟水寒，绕塘飞属玉。
山枣驿夜坐
作者：严嵩
朝代：明

溯岭路岐仍渺渺，拍林风雨更朝朝。清溪傍竹听萧瑟，小驿燃灯坐寂寥。湘浦叶飞惊岁晚，钤山家在忆书遥。垂垂一树梅花白，赖尔能将旅思消。
山水画
作者：严嵩
朝代：明

长松拂云生昼寒，沙上草阁俯江湍。幽人竟日少尘事，白鸟青天到倚阑。
山行赠仁甫
作者：严嵩
朝代：明

万峰云度壑，孤寺雨鸣溪。马渡溪前水，疑怜锦障泥。共宿东窗中，下宵雷雨闻。风尘迟双剑，好为拭龙文。
山行赠仁甫·其一
作者：严嵩
朝代：明

万峰云度壑，孤寺雨鸣溪。马渡溪前水，疑怜锦障泥。
山行赠仁甫·其二
作者：严嵩
朝代：明

共宿东窗中，下宵雷雨闻。风尘迟双剑，好为拭龙文。
岁初视篆呈潘公寅长
作者：严嵩
朝代：明

涤篆池冰暖，开堂雪树青。春光动八极，休气协三灵。北阙垂恩露，南宫聚德星。同志欣寮寀，摅忠报帝庭。
岁除日省中晚归是日上手札曰谕秩宗有光禄酒馔之赐
作者：严嵩
朝代：明

楼雪宫烟暮景斜，手封仪疏未收衙。君王赐得辞年酒，助与椒觞夜颂花。御札十行劳赐谕，秩宗三礼愧非才。不知何语堪闻圣，疏对晡从阁里回。
岁除日省中晚归是日上手札曰谕秩宗有光禄酒馔之赐·其一
作者：严嵩
朝代：明

楼雪宫烟暮景斜，手封仪疏未收衙。君王赐得辞年酒，助与椒觞夜颂花。
岁除日省中晚归是日上手札曰谕秩宗有光禄酒馔之赐·其二
作者：严嵩
朝代：明

御札十行劳赐谕，秩宗三礼愧非才。不知何语堪闻圣，疏对晡从阁里回。
岘山谒羊侯祠
作者：严嵩
朝代：明

晋代传遗爱，羊祠独至今。岘山南郭上，千古一登临。未下看碑泪，犹怀仰止心。汤汤德泽在，日暮汉江深。
岳下答常甫兄见赠
作者：严嵩
朝代：明

楚乡杯酒故情浓，犹似长安日过从。知己百年怜几在，胜游今日叹难逢。吟看夜棹溪边月，坐对寒流石上松。昨暮祝融应悔别，回瞻云壑已重重。
岳下逢常甫兄
作者：严嵩
朝代：明

白玉堂中鹓鹭群，十年江海叹离分。岂意与君逢此地，乱山携酒看飞云。
崔子谢病还邺怀寄
作者：严嵩
朝代：明

相送出郊寺，独归愁郭门。春城涉远道，朝雨恋芳樽。幽梦时或到，素心谁共论。若为经济略，归卧水云村。
崦西徐少宰省中藤花开有诗邀予同作徐昔侍外舅守溪公授经于此今继践其职云
作者：严嵩
朝代：明

华省曙沉沉，朝回坐密林。竹风增爽气，花露净朝阴。轩静驯孤鹤，床空对素琴。皆言公辅贵，仍有薜萝心。地是留棠旧，人应比玉清。独攀东省树，犹忆下帷情。萝映摊书静，花增染翰明。天庭多雨露，岁晚共芬荣。
崦西徐少宰省中藤花开有诗邀予同作徐昔侍外舅守溪公授经于此今继践其职云·其一
作者：严嵩
朝代：明
体裁：五言律诗

华省曙沉沉，朝回坐密林。竹风增爽气，花露净朝阴。轩静驯孤鹤，床空对素琴。皆言公辅贵，仍有薜萝心。
崦西徐少宰省中藤花开有诗邀予同作徐昔侍外舅守溪公授经于此今继践其职云·其二
作者：严嵩
朝代：明

地是留棠旧，人应比玉清。独攀东省树，犹忆下帷情。萝映摊书静，花增染翰明。天庭多雨露，岁晚共芬荣。
巧对
作者：严嵩
朝代：明
体裁：联

金阙九重，圣寿万年春荡荡；玉关千里，乡心一片雨丝丝。
师俭堂
作者：严嵩
朝代：明

山泉野饭聊今夕，金谷铜驼非故时。随缘自有数椽足，题俭真成一字师。
帝坛入拜次前韵
作者：严嵩
朝代：明

旆转泠风肃，坛开紫气高。竹宫燔制币，瑶席奠仙醪。月色遥临仗，天香细入袍。中央居太乙，五色现灵毫。
常甫宪副钦之翰检与予先后登岳钦之独值雨是日予与常甫坐候云开堂因赋二章
作者：严嵩
朝代：明

祠谒朝景晖，峰登云物变。今朝山中客，零雨罢登践。林深崖路窄，幽赏不可遍。磴滑危难步，谷暗近莫辨。兹山号灵幻，顷刻殊隐见。叨余上晴峦，万状悉输献。愧乏摛毫赋，琢句被崖藓。君侯擅风骚，胸中富溪巘。佳辞出天巧，不复劳洗鍊。岩峦閟辉彩，草树迷葱茜。岂被山灵妒，或遭造物谴。并觏欣兹奇，独往惜巳殿。期君嗣芒屐，言保箸力健。晴登适可想，雨望奇莫云。三子本同志，所历各不群。浴溟初杲日，触石忽肤云。连峰弥霮䨴，八垠渺氛氲。掀林怒飙激，悬壑流泉奔。暝色啼玄貁，虎豹夹路闻。俯视临万仞，悄怆惊心魂。平生几奇游，拟刻石上文。虚馆迟回车，秉烛冀同论。
常甫宪副钦之翰检与予先后登岳钦之独值雨是日予与常甫坐候云开堂因赋二章·其一
作者：严嵩
朝代：明

祠谒朝景晖，峰登云物变。今朝山中客，零雨罢登践。林深崖路窄，幽赏不可遍。磴滑危难步，谷暗近莫辨。兹山号灵幻，顷刻殊隐见。叨余上晴峦，万状悉输献。愧乏摛毫赋，琢句被崖藓。君侯擅风骚，胸中富溪巘。佳辞出天巧，不复劳洗鍊。岩峦閟辉彩，草树迷葱茜。岂被山灵妒，或遭造物谴。并觏欣兹奇，独往惜巳殿。期君嗣芒屐，言保箸力健。
常甫宪副钦之翰检与予先后登岳钦之独值雨是日予与常甫坐候云开堂因赋二章·其二
作者：严嵩
朝代：明

晴登适可想，雨望奇莫云。三子本同志，所历各不群。浴溟初杲日，触石忽肤云。连峰弥霮䨴，八垠渺氛氲。掀林怒飙激，悬壑流泉奔。暝色啼玄貁，虎豹夹路闻。俯视临万仞，悄怆惊心魂。平生几奇游，拟刻石上文。虚馆迟回车，秉烛冀同论。
平坡寺在西山之巅境甚奇峻攀磴而陟俯视万壑予为礼侍一至今十年矣
作者：严嵩
朝代：明

入门双树欲参天，为礼云峰一爽然。长向省曹迷簿领，忍令心赏负风烟。静闻经梵千林上，徙倚苍茫独鸟前。再入南宫容鬓改，山僧犹记昔游年。
序翁相公惠寄对月见怀之作依韵拜酬
作者：严嵩
朝代：明

远传仙翰到南宫，安得清光此夕同。气味敢云兰并臭，瞻依真以岱为宗。冰衔宠带铨衡重，衮席荣跻殿阁崇。共贺太平今有象，德星环聚五云东。
庐陵谒忠节祠
作者：严嵩
朝代：明

两间王气此诸公，万古香名祀一宫。人代纲常元未坠，侯邦章典故应崇。冠裳列宿辉光动，朝世沧桑运劫空。二百里来瞻庙貌，不堪庭木起秋风。
应和见寻
作者：严嵩
朝代：明

逶迟松桂林，之子能相寻。远道惊长别，幽期感素心。楚台临月迥，章水渡烟深。何物酬佳兴，风窗弹玉琴。
弋阳遇赠舜卿翰检兼寄用修殿撰
作者：严嵩
朝代：明

京国何时出，舟航此地逢。批鳞叩龙阙，塌翼下鳌峰。天地生全德，江湖汗漫踪。相留话今夕，明发楚云重。两贤俱侍从，万里各风埃。鸟道青冥外，谁怜逐客来。醉歌频击剑，愁望且登台。珠树同栖鹤，蓬山迟尔回。
弋阳遇赠舜卿翰检兼寄用修殿撰·其一
作者：严嵩
朝代：明

京国何时出，舟航此地逢。批鳞叩龙阙，塌翼下鳌峰。天地生全德，江湖汗漫踪。相留话今夕，明发楚云重。
弋阳遇赠舜卿翰检兼寄用修殿撰·其二
作者：严嵩
朝代：明

两贤俱侍从，万里各风埃。鸟道青冥外，谁怜逐客来。醉歌频击剑，愁望且登台。珠树同栖鹤，蓬山迟尔回。
张侍御谪判晋州
作者：严嵩
朝代：明

旧日埋轮使，中朝仰姓名。忽闻迁客诏，独问晋州程。暮雨留看剑，长河对濯缨。浮荣是何物，且慰病身轻。圣明恩意厚，谪官亦王畿。莫下杨岐泪，旋看贾传归。城临滹水静，树绕晋山微。怅惜三春晚，风花几片飞。